Klaani sarjan näyttelijät kiertueella\nKlaani sarjan näyttelijät olivat Tribe Tour Europe kiertueella vuonna 2003 tarkoituksenaan mainostaa Klaani dvd:tä. He ovat pitäneet kokemuksistaan päiväkirjaa, joka on julkaistu englanniksi Tribeworld sivuilla. Tälle sivulle on tehty siitä vapaamuotoinen kooste suomeksi.\nThe Tribe Tour 2003 tulee olemaan tähän asti suurin kiertue. Mukana ovat Michael Wesley Smith (Jack), Daniel James (Zoot), James Napier (Jay), Meryl Cassie (Ebony), Beth Allen (Amber), Tom Hern (Ram) ja Antonia Prebble (Trudy) sekä kiertueen lopulla Matt Robinson (Slade). He matkustavat Euroopan läpi. Näyttelijät lähtevät matkalle 5.3.2003. He ovat Saksassa 10.3.2003. Toisin kuin muina vuosina he jakavat nimikirjoituksia ja tapaavat faneja kaupoissa. Kiertueella on televisioesiintymisiä, radiohaastatteluja ja lehtihaastatteluja. Näyttelijät haluavat tavata niin paljon faneja kuin mahdollista.\nOlemme jo väsyneitä kiertueen ajattelemisestakin! Saranne, Fan Clubin koordinaattori, ja Emily, Internet koordinaattori, tulevat mukaan kiertueelle. He kuvaavat kiertueen. Aikataulu on aika täysi.\nKiertue tulee olemaan Saksassa kymmenen päivää, minkä jälkeen se siirtyy Suomeen, Norjaan, Alankomaihin ja Tanskaan sekä Englantiin.\nTom Hern (Ram) liittyy myös näyttelijöiden seuraan kiertueelle vastauksena suureen kysyntään! Monia kilpailuja järjestetään, jotta fanit pääsisivät tapaamaan näyttelijöitä.\nNäyttelijät pakkaavat laukkujaan, sillä matkan alkuun ei ole enää kuin kaksi päivää! He menevät Frankfurtiin Singaporen kautta ja odottavat innolla shoppailua lentokentällä. He aikovat myös tavata faneja ja television edustajia. Sovittujen maiden lisäksi näyttelijät menevät myös Skotlantiin! Kilpailun voittajat pääsevät nauttimaan illallista näyttelijöiden kanssa Lontoossa! Saksan voittaja pääsee osallistumaan kuvauksiin. Hänelle laitetaan klaanimaiset meikit kasvoille. Muut voittajat pääsevät illalliselle näyttelijöiden kanssa Berliinissä.\nRakas kiertuepäiväkirja, Oletko koskaan istunut yhdessä paikassa kymmentä tuntia? Me teimme juuri niin matkalla Aucklandista Singaporeen. Onneksi istuimet olivat aika mukavat ja ruokaa oli paljon. Aucklandissa oli 20 astetta lämmintä, mutta Singaporessa oli 33! Kello oli puoli yhdeksän illalla. Lentokenttä oli kuitenkin mukava. Menimme hotelliin ja sammuimme kuin kynttilät. Nukuimme kymmenen tuntia putkeen.\nHeräsimme singaporealaisen siivojan ääneen, joka kuului käytävästä. Pohdimme, missä me olemme. Emily ja Saranne kokeilivat paikallista ruokaa aamiaiseksi, mutta päättivätkin olla syömättä ruokaa ja mennä sittenkin pihalle. Menimme nauttimaan ranskalaisesta paahtoleivästä ja tuoreista hedelmistä. Nam! Sitten menimme kauppoihin! Tytöt pitivät MAC kaupasta. Lensimme sitten Frankfurtiin. Viihdytimme muita matkustajia Jamesin kitaralla. Lauloimme paljon. Herndog esitti rap kappaleen tai kaksi. Lento kesti kolmetoista tuntia. Katselimme ikkunasta Intiaa, Dubaita ja merta. Laskeuduimme Frankfurtiin. Löysimme matkalaukut ja kuulimme fanien hurraa huudot. Ovet avautuivat ja kävelimme huutavien, hysteeristen ja hurraavien fanien läpi. Mikä tervetulotoivotus! Olimme onnekkaita, että vietimme noin tunnin kirjoittaen nimikirjoituksia ja saaden halauksia ja lahjoja. Osa faneista oli matkustanut viisi tuntia autolla tavatakseen meidät lentokentällä. Meistä oli mukavaa nähdä tuttuja kasvoja edelliseltä vuodelta. Menimme ulos kylmään ilmaan ja nousimme linja-autoon. Meillä oli upea linja-auto, jossa oli graffiteja, mikä sopi meille hyvin. Matkustimme hotellille, joka sijaitsi keskellä Frankfurtia. Nautimme perunoita ja kanankoipia ennen kuin nukahdimme odottamaan seuraavaa suurta päivää. Meistä on mukavaa olla täällä. Emme jaksa odottaa näkevämme Frankfurtia ennen kuin jatkamme matkaa Saksan läpi.\nRakas kiertuepäiväkirja, Sängyt ovat täällä todella mukavia! Me kaikki nukuimme todella hyvin. Näimme upeita Frankfurtin maisemia parvekkeiltamme. Kirkon kellot soivat ja aurinko paistoi, mikä sai meidät hyvälle tuulelle. Makoisan aamiaisen jälkeen menimme paikalliseen kauppaan ostamaan tarvikkeita linja-automatkaa varten. Rakastamme saksalaista suklaata. Meillä oli mukava kävelymatka kaupunkiin. Ajoimme takaa muutamia ankkoja. Näimme mahtavia rakennuksia ja katuja. Emme ole tottuneet sellaiseen näkyyn Uudessa-Seelannissa. Tom kokeili saksalaista ruokaa lounaaksi, mutta muut meistä söivät ranskalaisia ja salaattia. Kiersimme paikallisissa kaupoissa ja tapasimme useita faneja. Palasimme linja-autolla takaisin hotelliin maistettuamme paikallista herkkua. Muutama paikallinen katsoi meitä oudosti, kun Tom alkoi esittää rap kappaletta linja-autossa. Löysimme mukavan italialaisen ravintolan hotellin läheltä ja söimme illallista. Olimme väsyneitä lennon jälkeen. Meistä oli outoa syödä pitsaa, sillä Uudessa-Seelannissa oli aamu. Menimme takaisin hotellille nukkumaan, jotta olemme pirteitä seuraavan päivän kirjojen signeerauksessa Buch Habelissa Darmstadtissa, mitä odotamme innolla.\nAikainen herätys. Söimme aamiaista ja valmistauduimme päivään. Olimme innoissamme ensimmäisestä kirjojen signeeraustilaisuudesta. Laitoimme rooliasut yllemme ja meikit kasvoillemme. Emme ole tehneet sitä koskaan aiemmin, mutta kaikki sujui hyvin. Ajoimme tunnin. Olimme hermostuneita, mutta innokkaita. Näimme pitkän jonon faneja kirjakaupan edessä. Emme malttaneet odottaa heidän tapaamistaan. Meille oli laitettu lava ja suuri pöytä. Fanit olivat uskomattomia! He olivat mukavia ja toivat meille paljon lahjoja. En tiedä, kummat olivat innokkaampia: me vai he. Osa heistä toi meille videonauhan saapumisestamme Frankfurtin lentokentälle! Istuimme paikoillamme melkein kaksi tuntia kirjoittaen nimikirjoituksia kirjoihin, julisteisiin ja jopa tietokoneeseen! Meillä oli hauskaa! Valitettavasti aika loppui ja me emme voineet tavata aivan kaikkia faneja, jotka olivat seisoneet jonossa. Meistä tuntui pahalta, mutta tiesimme, että kirjakauppa aikoi antaa nimikirjoituskortteja faneille. Jätimme kirjakaupan ja juorusimme päivästä linja-autossa. Ajoimme Erfurtiin. Jokainen hiljeni, sillä huomasimme olevamme uupuneita. Nukuimme pari tuntia linja-autossa. Saavuimme mukavaan hotelliin ja menimme illalliselle. Olimme uupuneita, mutta hyvällä tuulella. Menimme aikaisin nukkumaan, jotta olisimme valmiita uuteen suureen päivään.\nKoko päivä KIKA:n kanssa. Näyttelijät jaettiin ryhmiin kuvauksia varten. Michael vietiin paikalliselle kuntosalille. Hän rakastaa jalkapalloa! Antonia meni jäätelökioskiin, jossa hän oppi tekemään jäätelöannoksia. Meryl ja James menivät jammailemaan paikalliseen musiikkikauppaan Klaani sarjan musiikin tahdissa. James soitti kitaraa. Menimme paikalliseen teatteriin, jossa Meryl, James, Antonia ja Tom esittivät Haka tanssin. Se on Maorien tanssi. Meitä haastateltiin henkilökohtaisesti. Bethillä ja Dannylla oli vapaapäivä. Hän pääsivät katsomaan Erfurtia ja siellä olevaa katedraalia. Menimme syömään auringon laskettua. Kävelimme hotellille nauttien hiljaisesta yöstä. Mutta oli kylmä!\nVau, vohveleita aamiaiseksi. Kuinka totumme enää syömään muroja? Aamiaisen jälkeen menimme linja-autolla Kika studioille. Kikan kameratiimi tuli mukaan ja kuvasi matkaamme. Saavuimme Erfurtin studioille. Pääsimme huoneeseen, joka oli täynnä juomia ja ruokaa. Kika tiimi pitää aina huolen siitä, että meitä kohdellaan hyvin. Meille esiteltiin studiota. Meidän piti harjoitella live-esiintymistä varten. Osa faneista oli osallistunut kilpailuun, jossa heidän piti tehdä jotain klaanimaista. Studiolla oli hieno nukkelaatikko, jossa oli klaanimaisia nukkeja. Joku oli tehnyt upean Ebony nuken. Meistä oli outoa olla harjoituksissa. Meillä oli korvakappaleet ja tulkki. Meidän piti katsoa hieman Klaanin neljättä tuotantokautta. Kuulimme hahmojemme äänet ensimmäistä kertaa saksaksi. Se oli todella hauskaa! Sitten meillä oli aikaa rentoutua ennen kuin menimme kuvauksiin ja tapaamaan faneja. Meistä on aina yllättävää nähdä, kuinka paljon fanit näkevät vaivaa lahjojen hankinnassa. Meillä on linja-autossa nurkkaus lahjoja, kortteja ja muita tavaroita varten. Katselemme niitä kunnolla, kun meillä on aikaa linja-autossa. Saimme lounasajalla raitista ilmaan aurinkoisessa säässä. Aloimme jo selvitä lennosta. YAM! kuvasi meitä lounaan jälkeen. Paikalliset lapset haastattelivat meitä. Sitten menimme studiolle, jossa meitä kuvattiin livenä Kikania ohjelmaan. Saimme pelata hullua peliä, jossa hypimme ja yritimme saada kalaa kiinni. Se oli hauskaa. Poikien tiimi voitti. Hyvä Danny ja James! Ohjelman jälkeen saimme tavata osan faneista. Sitten menimme paikalliseen kirjakauppaan, jonka nimi oli Buch Habel. Paikalla oli noin 400 fania. Tapasimme suurimman osan faneista, mutta valitettavasti aika loppui ja meidän piti lähteä. Osa faneista ajoi linja-autoa takaa ja odotti hotellin ulkopuolella. Vaihdoimme vaatteita ja menimme illalliselle. Joimme teetä ja rentouduimme. Menimme linja-autoon ja ajoimme Oberhofiin. Siellä oli lunta. Olimme iloisia päästessämme lämpimiin vuoteisiimme nukkumaan.\nRakas kiertuepäiväkirja, Me jäädymme! Aamiaisen jälkeen menimme ulos ja hyppäsimme hevoskärryihin. Menimme Biathlon Stadiumille Oberhofissa. Jäätävä tuuli puhalsi meitä kohti. Onneksi meillä oli lämpimiä huopia, joten pystyimme nauttimaan pienestä ja söpöstä kaupungista. Ihmiset liukastelivat jäällä. Menimme sisäampumahalliin. Luulimme, että matkan varrella ei olisi lunta. Sukkamme ja varpaamme olivat jäässä. Meistä oli kuitenkin mukavaa saada raitista ilmaa eilisen studiossa olemisen jälkeen. Meistä oli hauskaa heitellä toisiamme lumipalloilla. Tapasimme kahdeksan fania, jotka olivat osallistuneet KIKA ja YAM kilpailuihin. He saivat ottaa osaa ampumakilpailuun. Olimme tavanneet kyseiset fanit eilen KIKA studioilla, joten tuntui kuin olisimme tavanneet vanhoja ystäviä. He olivat todella mukava ryhmä. He osasivat ampua paremmin kuin me! Joimme kuumaa juotavaa ja kävelimme takaisin hotellille. Söimme grillattua ruokaa, joka sisälsi paikallisia makkaroita. Sitten menimme hyppäämään puusta. Se oli upea laite. Meidän piti laittaa valjaat ja kypärät yllemme. Meidät jaettiin kahteen ryhmään: toinen sai kiivetä suureen pylvääseen. Pylväässä oli metalliaskelmat. Kiipesimme yksi kerrallaan. Meidän piti seisoa ylhäällä, mikä oli pelottavaa, koska pylväs oli niin korkea ja ylhäällä tuuli. Sitten meidän piti hypätä ilmaan. Loput ryhmästä piti kiinni turvavaljaista, jotta kaikki olisi turvallista. Toinen ryhmä otti osaa jättikeinuun. Ryhmä yritti saada keinun niin korkealle kuin pystyi. Sitten keinu kulki edestakaisin. Me kiljuimme ja meillä oli hauskaa. Ympärillämme oli paljon lunta ja naurua. Kaikki menivät kiertuelinja-autoon. Annoimme lahjoja faneille. Meistä oli hauskaa tavata uskomattomia ihmisiä ja viettää mukava päivä heidän kanssaan. Menimme takaisin hotellille ottamaan muutaman kuvan ennen kuin sanoimme hyvästit. Lähdimme matkalle Stuttgartiin. Vietimme linja-autossa muutaman tunnin. Michael toimi dj:nä ja soitti lempikappaleitaan tietokoneellaan. Se sai meidät kaikki nukahtamaan, heh. Saavuimme perille kauniiseen hotelliin. Odotimme voivamme nukkua aamulla ennen kuin jakaisimme nimikirjoituksia kello puoli viideltä iltapäivällä Kardstadtissa, joka sijaitsee keskellä Stuttgartia. Nähdään siellä! Kuvissa Meryl ampuu, James kiipeää ja Merylille laitetaan valjaita.\nRakas kiertuepäiväkirja, Stuttgart. Olimme todella virkistäytyneitä aamulla. Vuoteet ovat todella mukavat. Olimme onnellisia, kun saimme nukuttua hyvät yöunet. Vietimme osan aamusta jakamalla nimikirjoituksia uusimpiin saksalaisiin Klaani kirjoihin. Ne ovat upeita kirjoja ja ne myyvät nopeasti! Sen jälkeen meillä oli hetki vapaa-aikaa, jolloin katselimme Stuttgartia. Shoppailimme, mikä on mukavaa. Rakastamme shoppailua. Jotkin asiat ovat halvempia kuin Uudessa-Seelannissa. Menimme takaisin hotellille lounaalle. Annokset ovat valtavia täällä! Meillä oli vaikeuksia syödä kaikki! Jokaisella oli lounaan jälkeen nopea haastattelu Christian Charityn kanssa. Meiltä kysyttiin selviytymisestä. Pidimme haastattelusta, sillä Klaani kertoo aiheesta. Vaihdoimme rooliasut yllemme ja meikit kasvoillemme, jotta olisimme valmiita nimikirjoitusten jakoon kaupungilla. Paikalla oli 800 fania. Kaikki olivat innostuneita ja ystävällisiä. Vietimme kaksi tuntia tavaten kaikki ja kirjoittaen nimikirjoituksia. Meistä tuntuu palkitsevalta tavata faneja, jotka katsovat sarjaa. Rakastamme työtämme. Meistä on mukavaa tietää, että moni rakastaa Klaania. Menimme takaisin hotellille ja vaihdoimme vaatteita. Illallinen oli fantastinen. Kilpailun voittaja oli kanssamme. Hän oli mukava ja hän puhui hyvin englantia. Ruoka oli hyvää ja me nauroimme paljon. Menimme takaisin hotellille muutamien kuvien jälkeen. Huomiselle on suunniteltu taas yksi mukava päivä.\nMikä kiireinen päivä! Meidän piti herätä aikaisin. Aamiaisen jälkeen kirjauduimme ulos hotellista. Ajoimme Munichiin, mikä kesti kolme tuntia, koska liikenne oli niin ruuhkainen. Oli mukavaa nähdä Munich jälleen. Meryl ja Michael ovat olleet siellä aiemmin kiertueella. Hotelli oli upea. Siellä oli valtavat taulutelevisiot. Meillä ei kuitenkaan ollut aikaa leikkiä niiden kanssa. Meidän piti heti vaihtaa rooliasut ja meikit yllemme. Matkustimme YAM! rakennukseen. Otimme osaa live chattiin saksalaisten fanien kanssa. Miksi meillä sitten piti olla rooliasut ja meikit yllämme? Koska meillä oli webkamerat! Se oli outo kokemus. Kysymykset olivat mielenkiintoisia. Nautimme ajasta. Eräät saksalaiset lehtimiehet haastattelivat myös meitä. Me nautimme haastatteluista. Oleme tavanneet fantastisia ihmisiä. He sanovat, että uusiseelantilaiset ovat ystävällisiä. Meidän mielestämme saksalaiset, joita olemme tavanneet, ovat olleet uskomattomia, kannustavia ja auttavia. Olemme olleet onnekkaita ja nauttineet tavatessamme ihmisiä. Sanoimme näkemiin ystävillemme YAM:ssa. Se on upea tiimi, joka tukee Klaania. Meillä on aina hauskaa, kun tapaamme heidät. Menimme paikalliseen kauppaan jakamaan nimikirjoituksia kirjoihin. Hämmästyimme jälleen kerran ihmisten määrästä. Ihmiset olivat tulleet kylmänä talvi-iltana tapaamaan meitä ja antamaan meille lahjoja! Meillä oli hauskaa. Tämä on luultavasti mukavin osa työtämme. Fanien tapaaminen on mukavaa. Meistä on hienoa, että ihmiset saavat niin paljon irti sarjasta. Paikalla oli 700 ihmistä. Pystyimme tapaamaan heidät kaikki, mikä oli hienoa. Menimme takaisin hotellille. Tilasimme huonepalvelusta ja katsoimme saksalaista teeveetä. Uneksimme taas uudesta upeasta päivästä Saksassa.\nTaas yksi kiireinen päivä ja arvaa mitä? Tänään satoi lunta! Olimme innoissamme. Emme ole nähneet aiemmin paljon lunta. Söimme aamiaista ja laitoimme roolivaatteet ja meikit yllemme. Thomas Cook lehti haastatteli meitä. Siinä ilmestyy erikoisnumero ympäristöasioista. Klaani sarjassa seurataan mielenkiintoisia ympäristöteemoja. Meiltä kysyttiin esimerkiksi vedestä, eläimistä, aikuisista ja ruuan löytämisestä. Sitten Sugar lehti haastatteli meitä. Lehti myy useita tuhansia kappaleita joka kuukausi Saksassa. Vastasimme kysymyksiin liittyen ystävyyteen ja vapaa-aikaan. Keskustelimme neljännestä tuotantokaudesta, joka alkaa Saksassa. Lehti ilmestyy kesäkuussa. Menimme sen jälkeen lumiseen Munichiin. Saavuimme linja-autoasemalle, missä meillä oli kuvaukset Sugar lehden kanssa. Ulkona oli kylmää, mutta meistä saatiin hienoja kuvia valkoisella ja sinisellä taustalla. Sitten menimme takaisin hotelliin. Menimme suihkuun lämmittelemään. Joimme kaakaota ja menimme takaisin linja-autoon. Matkustimme Berliiniin. Matka kesti noin kahdeksan tuntia. Pysähdyimme pari kertaa välipalalle. Lopun aikaa nukuimme, kun Tom, James ja Meryl työskentelivät kappaleensa parissa. Linja-autossa oli mukavaa, sillä siellä tuntui kotoisalta. Meillä jokaisella on oma nurkkauksensa. Meistä on mukavaa olla yhdessä ja katsella hienoja kirjeitä ja lahjoja matkan varrelta. Berliiniin saapuminen oli hienoa. Odotamme innolla näkevämme lisää Saksan historiallisia paikkoja.\nKuljimme Berliinissä Logo tiimin kanssa. Se oli hienoa, koska näimme nähtävyyksiä kuten Brandenberg Gate. Kuljimme ympäri Berliiniä linja-autollamme. Useat ihmiset tunnistivat meidät. Meistä oli hienoa nähdä rakennuksia, jotka muistuttivat meitä toisesta maailmansodasta. Pysähdyimme tyypilliselle berliiniläiselle aterialle: makkaraa ja ranskalaisia. Pidimme niistä paljon! Danny söi kaikki loput, mitä emme halunneet syödä. Hän oli edelleen nälkäinen senkin jälkeen! Sitten oli aika mennä hotellille, missä Logo tiimi kuvasi meitä. Valmistauduimme nimikirjoitustenjakoon. Meistä oli outoa, kun meitä kuvattiin, kun meitä meikattiin. Menimme takaisin linja-autoon. Ajoimme tunnin verran. Meistä on outoa kävellä hotellissa täydessä meikissä ja rooliasussa. Turistit tuijottavat meitä! Saavuimme perille, jossa oli tuhansia kirkuvia faneja. Meistä oli mukavaa nähdä niin monia faneja jälleen kerran. Olimme väsyneitä tilaisuuden jälkeen, mutta saamamme adrenaliini kantoi meidät takaisin hotellille. Vaihdoimme vaatteita ja kävimme suihkussa. Menimme illalliselle Tribeworld.de kilpailun voittajien kanssa. Paikan nimi oli Kid Creole's. Menimme takaisin huoneisiimme pitkille yöunille ennen viimeistä päivää Saksassa. Meille tulee uusi kameratiimi Orbista. Vierailemme Imax elokuvateatterissa. Sitten menemme Tegel lentokentälle. Lennämme illalla seitsemältä Helsinkiin Suomeen.\nTänään oli meidän viimeinen päivämme Saksassa. Meillä oli hauskaa! Tribeworld.de kilpailun voittaja tapasi meidät hotellilla. Hän tuli meidän mukaamme koko päiväksi. Tapasimme Relaxx tiimin Orb televisiosta. Menimme kylpyläkeskukseen, jossa Danny ja Michael saivat rentoutua. He olivat pienessä altaassa, jossa oli suuri suolapitoisuus. Veden alla soi rentouttava musiikki. Vedessä oli ihanan painoton olo. Kokemuksen jälkeen menimme tv torniin, joka oli valtava! Pääsimme suoraan ylös. Sieltä oli upea näköala! Ihmiset katsoivat meitä oudosti jonossa, mutta meitä ei haitannut, koska kokemus oli upea. Näimme koko Berliinin sieltä ylhäältä. Menimme ylhäällä olevaan ravintolaan, jossa Relaxx toimittaja haastatteli meitä. Joimme lasillisen yhden kilpailun voittajan kanssa. Hänellä oli ystävä mukanaan. He ottivat paljon kuvia ja kysyivät paljon kysymyksiä. Ajoimme sitten IMAX elokuvateatteriin, jossa näimme uskomattoman elokuvan villieläimistä. Ajoimme linja-autolla Berliinin toimistoon, jossa jaoimme nimikirjoituksia Klaani dvd kansiin ja kirjoihin. Vaihdoimme vaatteita ja menimme linja-autolla lentokentälle. Lensimme Helsinkiin. Lento oli hyvä. Näimme lentokoneesta saksalaista maaseutua. Perillä meitä odotti kirkuvat fanit. He olivat uhmanneet kylmää yötä tullakseen tervehtimään meitä. Arvostimme sitä suuresti. Menimme hotelliin ja olimme uupuneita päivästä. Meistä oli surullista jättää Saksa, mutta olimme innokkaita olemaan Skandinaviassa. Meillä on huomenna vapaapäivä, joten aiomme shoppailla, koska täällä on todella kylmä! Aiomme katsella upeita lahjoja, kortteja ja kirjeitä, joita saimme Saksassa.\nEmme olleet kovin väsyneitä, kun saavuimme illalla Helsinkiin. Menimme kaupungille, koska meillä oli seuraavana päivänä vapaapäivä. Löysimme mukavan kahvilan ja jäimme kahville ja välipalalle. Meistä oli mukavaa keskustella paikallisten ihmisten kanssa. Jälleen kerran tapaamamme ihmiset ovat olleet ystävällisiä. Jokainen Helsingissä puhui upeaa englantia. Olimme kiitollisia, että saimme nukkua aamulla. Meillä jokaisella oli yksi asia mielessämme: shoppailu. Kaupungin keskusta on todella lähellä hotelliamme. Siellä oli upeita kauppakeskuksia. Söimme nopean brunssin paikallisessa Tex Mex Cafessa ja menimme kauppoihin. Jokainen vietti muutaman tunnin shoppaillen ja katsellen nähtävyyksiä. Toni osti farkkuja, kenkiä ja mekkoja. Meryl osti lahjoja perheelleen. Michael vietti päivän katsellen nähtävyyksiä. Meidän piti rentoutua shoppailun jälkeen, joten vietimme iltapäivän jutellen ja pitäen taukoa. Menimme hotellin ravintolaan illalliselle. Siellä oli mukava valikoima ruokia kuten poroa. Ruokalista oli mielenkiintoinen ja nautimme siitä. Aikaisin nukkumaan, koska huomenna vietämme päivän YLE:n kanssa!\nMeillä oli aikainen herätys eilisen vapaapäivän jälkeen. Beth ja Danny heräsivät 7.45 aamuradion haastatteluun. Juontaja vei meidät juomaan olutta ja kertoi, että Suomessa on tapana juoda ennen töihin menoa. Tietenkään se ei ole totta, mutta kuulijoilla on jotain, minkä vuoksi köhiä aamulla! Sitten menimme kaikki YLE rakennukseen. Kaikkialla on lunta. Ajomatka oli kaunis. Emme ole koskaan olleet paikassa, jossa meri olisi ollut jäässä! Pukeuduimme rooliasuihin ja meikkeihin. Meillä oli nopeat kuvaukset ulkona. Siellä oli kylmä! Menimme takaisin sisälle ja saimme kuuman lounaan, mikä lämmitti meidät. Sitten meillä oli kuvauksia ja haastatteluja. YLE oli kutsunut paikalle pari fania viettämään päivän kanssamme. Sen jälkeen esiinnyimme livenä lastenohjelmassa, mikä oli mukavaa. Lavasteet olivat hienot. Kaikki olivat ystävällisiä. Meiltä kysyttiin kysymyksiä, joita fanit olivat lähettäneet. Kerroimme katsojille, mitä viides tuotantokausi pitää sisällään. Ajoimme lyhyen matkaa jäätyneen meren ohi rock clubille, jossa meitä haastatteli usea toimittaja. Meitä kuvattiin niin paljon, että näemme vieläkin vilkkuvia valoja! Alakerrassa meitä odotti joukko faneja. Vastasimme kysymyksiin ja jaoimme nimikirjoituksia. Kaikki olivat jälleen kerran ystävällisiä. He antoivat meille niin paljon lahjoja, että voisimme täyttää niillä kokonaisen lentokoneen! Menimme takaisin hotellille. Vaihdoimme vaatteita illallista varten. YLE:n väki vei meidät mukavaan paikkaan ruokailemaan. Tanssimme ennen kuin palasimme hotellille. Pakkasimme laukkumme Oslon matkaa varten.\nMikä keino aloittaa päivä! Lepäsimme ennen kuin kirjauduimme ulos hotellista. Ajoimme lentokentälle, jossa YLE sanoi meille hyvästit. He pitivät meistä hyvää huolta. Katselimme kauppoja, joissa oli Muumeja ja tuotteita Lapista. Lento Osloon oli upea. Näimme ruutujen kautta, kuinka lentokoneemme lensi ilmassa. Se tuntui siltä kuin olisimme olleet huvipuistossa! Näimme kauniita maisemia kuten lumisia vuoria ja järviä. Meistä tuntui onnekkailta, kun saimme nähdä Eurooppaa ja Skandinaviaa. NRK kameratiimi tapasi meidät Oslossa kahden kilpailun voittajan kanssa. Voittajat olivat lähettäneet kilpailuun kuvansa, jossa heillä oli klaanimaiset meikit kasvoillaan. Menimme hotellille. Olimme mykistyneitä upeista maisemista. Oslo on upea kaupunki! Meidät meikattiin ja vietiin kaupungin keskustaan, missä on hieno luisteluareena, joka on puiden ja valojen ympäröimä. Paikalla oli tuhansia faneja odottamassa meitä. Toiset meistä oli parempia luistelijoita kuin toiset, mutta meillä kaikilla oli hauskaa. Menimme lavalle noin vartin luistelun jälkeen. Vastasimme fanien kysymyksiin. Meillä oli klaaniaiheinen visa, minkä jälkeen Meryl esitti You Belong To Me kappaleen. Me muut tanssimme taustalla. Mely on upea esiintyjä. Meistä oli hienoa nähdä, kuinka moni fani osasi laulun sanat. Jaoimme nimikirjoituksia jonkin aikaa. Meistä tuntui kuin jonolle ei olisi loppua. Kaikilla oli klaanimaiset meikit kasvoillaan. Ilta oli meille erikoinen. Meillä oli todella hauskaa! Menimme takaisin hotellille lepäämään ennen kuin menimme illalliselle NRK tiimin kanssa. Ateria oli upea ja keskustelu hienoa. Sitten menimme nukkumaan saadaksemme jälkeen kerran hyvät yöunet täynnä kiertueunia.\nUpea päivä! Heräsimme aikaisin ja vaihdoimme rooliasut yllemme. Söimme pikaisen aamiaisen ja menimme NRK:n studiolle. Tapasimme kaksi kilpailun voittajaa, jotka olimme tavanneet edellisenä päivänä. He aikoivat viettää päivän kanssamme. Aamu oli todella kylmä. Meille oli kerrottu, että meidän pitäisi pukeutua lämpimästi, koska meille oli yllätys. Menimme linja-autolla kohti vuoria. Saavuimme upeaan laaksoon, joka oli lumen peitossa. Lapset hiihtivät. Se oli taianomaista! Maisemat Oslossa olivat upeita. Emme voineet odottaa lumeen menemistä. Laskimme alas mäkeä. Meillä oli hauskaa. Törmäsimme toisiimme ja yritimme päästä alas kaatumatta. Menimme laakson toiselle puolelle naurettuamme paljon. Sytytimme nuotion lämmitelläksemme. Valmistimme makkaroita ja keskustelimme fanien kanssa Norjasta. Lauloimme Klaani aiheisia kappaleita. Näimme viisivuotiaiden lasten pilkkivän! Uudessa-Seelannissa ei ole mitään sellaista. Michael ja Tom pilkkivät ja kairasivat kolon jäähän. Se oli mukavaa! Menimme takaisin studiolla. Valmistauduimme live-esiintymiseen Etter Skoletidin kanssa. Studio oli mukava, valoisa ja värikäs. Ohjelma oli upea. Meitä pyydettiin esittämään jotain erityistä. Me rakastamme esiintymistä, joten tietenkin suostuimme! Danny ja James soittivat kitaraa. Tom esitti rap esityksen faneista ja Norjasta. Meryl lauloi You Belong To Me. Vastasimme muutamaan kysymykseen, joita fanit olivat lähettäneet. Ohjelman lopussa meidät yllätettiin kahdella kakulla, sillä Merylillä ja Jamesilla oli pian syntymäpäivä. Menimme lentokentälle ohjelman jälkeen. Jakauduimme kahteen ryhmään. Meryl, James ja Antonia lensivät Amsterdamiin. Beth, Mike, Danny ja Tom lensivät Kööpenhaminaan. Molempia vastaanotti joukko faneja lentokentällä.\nKööpenhamina: (Beth, Michael, Danny ja Tom) Nukuimme todella hyvin. Tämän hotellin sängyt olivat luultavasti mukavimmat tähän mennessä. Menimme tv2 studiolla. Esiinnyimme Bugs Bunny Club ohjelmassa, joka esitetään 30.3. Meillä oli hauskaa. Lavasteet olivat todella värikkäät. Juontaja oli tanskalainen Bobo. Hän oli hauska. Meillä oli liveyleisö, joka koostui nuorista lapsista. Heidän mielestään Tom näytti aivan samalta kuin Pop Idol John. Tom joutui sen vuoksi kirjoittamaan yhä enemmän nimikirjoituksia, vaikka hänen hahmonsa ei ole vielä esiintynyt tanskalaisessa televisiossa. Tapasimme Big Brothers ryhmän. He olivat tulleet Lontoosta. He ovat markkinointikiertueella Euroopassa. He vaikuttivat mukavilta ihmisiltä. Katsoimme heidän harjoituksiaan. Sitten menimme lounaalle Cafe Ketchup ravintolaan. Meidän kanssamme oli kaksi mukavaa kilpailun voittajaa. Meillä oli mukava ateria. Meitä haastateltiin samalla ja meistä otettiin kuvia. Lounaan jälkeen menimme tv2 toimistoon, jossa otimme osaa chattiin webkameroiden kanssa. Se oli hauskaa, etenkin, koska emme ole maailman parhaita kirjoittajia! Palasimme takaisin hotellille ja vaihdoimme normaalit vaatteet yllemme. Menimme illalliselle. Täällä on todella kylmä. Näin kylmää ei ole ollut pitkään aikaan. Olimme iloisia lämpimistä takeistamme! Katsoimme hotellilla uutisia ennen nukkumaan menoa. Olemme huolissamme sodasta. Tunnemme sympatiaa siellä olevia ihmisiä kohtaan. Meistä tuntui onnekkaalta olla tässä asemassa, että voimme viedä toivoa ja iloa ihmisille tällaisina aikoina.\nAmsterdam: (Meryl, James ja Antonia) Nukuimme todella hyvin ja heräsimme kahdeksalta aamulla. Aamiaisen jälkeen meidät haettiin kuvauksiin Hikrant lehteä varten. Heillä oli kaksi meikkaajaa, joilla oli hienot meikit. Meitä kuvattiin henkilökohtaisesti sillä välin, kun muita haastateltiin. Sen jälkeen meistä otettiin ryhmäkuva. Kuvaajat käyttivät hulluja värejä. Kuvat ovat upeita! Menimme takaisin hotelliin syömään lounasta, mikä oli herkullista. Sitten meitä haastateltiin koko iltapäivä. Lehtinä olivat GPD, Break Out, Tina, Girlz!, Troskompas, Spits! ja Fancy. Haastattelijat olivat mukavia. Meiltä kysyttiin mielenkiintoisia kysymyksiä. Söimme illallista hotellin ravintolassa. Luimme sähköpostit ja soitimme kotiin. Kerroimme heille kuulumisemme. Lennämme huomenna Lontooseen! Jee!\nHeräsimme ja söimme aamiaista hotellin puffettipöydästä. Pakkasimme laukkumme ja menimme lentokentälle. Amsterdamin lentokentällä oli faneja hyvästelemässä meidät. He auttoivat meidät lentokentän läpi, koska se oli aika sekava. Lento kesti noin tunnin. Fanit tervehtivät meitä Heathrown lentokentällä. He olivat nähneet paljon vaivaa nähdäkseen meidät. Osa heistä oli pukeutunut klaanimaisiin asuihin ja meikkeihin. Se oli hienoa! Tunsimme osan faneista edelliseltä vuodelta. Meistä oli mukavaa nähdä heidät taas. Menimme taksilla hotellille. Rakastamme Lontoon takseja, sillä ne ovat kuuluisia. Uudessa-Seelannissa ei ole sellaisia takseja. Tytöt menivät shoppailemaan sen jälkeen, kun olimme kirjautuneet hotelliin. Meryl rakastaa shoppailua! Söimme pikaisen lounaan ja menimme Kensington High Streetille. Shoppailu oli hauskaa. Jokainen löysi jotain. Me olimme hyvällä tuulella. Menimme takaisin hotellille ja illalliselle hienoon Mayfair ravintolaan, jota meille oli suositeltu. Ruoka oli hyvää. Sitten menimme takaisin hotellille nukkumaan. Emme jaksa odottaa nimikirjoitustenjakoa Oxford Streetillä!\nKööpenhamina: (Beth, Danny, Tom, Michael, Saranne) Mikä alku päivälle! Meistä oli mukavaa ihailla maisemia. Saranne ja Beth kävelivät paikalliseen kauppakeskukseen aamiaisen jälkeen. Heistä oli mukavaa katsella muotia. Sitten tytöt palasivat hotellille katsomaan, olivatko muut jo saaneet tarpeeksi unta. Michael oli hereillä ja meni ulos Tanskassa asuvien serkkujensa kanssa. Tom nukkui edelleen kuin vauva, joten Danny meni Sarannen ja Bethin kanssa kaupungille Madame Tussauds vahamuseoon. Seuraavaksi oli lounasaika. Menimme Rosie McGees ravintolaan. Beth päätti jäädä kaupungille, kun Danny ja Saranne menivät elokuviin. Ulkona oli kylmä! Gangs of New York elokuvan jälkeen menimme illalliselle. Pakkasimme hotellilla laukut ja nukahdimme katseltuamme kanaalin valoja.\nKööpenhaminasta Lontooseen: Aikainen herätys ja iso kasa pannukakkuja. Menimme lentokentälle ja katselimme kauppoja. Ostimme Jamesille 21-vuotissyntymäpäivälahjan huomiseksi. Menimme lentokoneeseen. Saavuimme Heathrown lentokentälle auringonpaisteessa. Sää oli lämmin ja keväinen. Se oli mukava muutos kylmyyden jälkeen. Meistä oli mukavaa nähdä niin monia faneja lentokentällä. Tunsimme osan viime vuodelta. Meistä oli uskomatonta ajatella, että osa heistä oli matkustanut tunteja vain tavatakseen meidät! Me arvostamme sitä. Meillä oli mukavaa keskustellessamme heidän kanssaan ennen kuin menimme linja-autolla kaupungille ja hotelliin. Tilasimme lounasta, kun toinen puoli ryhmästä saapui paikalle. Meistä tuntui kuin emme olisi tavanneet kuukauteen, sillä halasimme niin paljon. Meillä oli paljon puhuttavaa! Meryl, Beth, Tom ja Michael menivät shoppailemaan. Loput meistä menivät saunaan ja höyryhuoneeseen. Sitten tapasimme taas toisemme. Menimme paikalliseen ravintolaan syömään pitsaa ja pitämään hauskaa. Menimme nukkumaan, sillä meillä on kiireinen päivä huomenna. Olemme innoissamme dvd julkaisusta.\nLontoo: (Antonia, Meryl, James ja Emily) Tapasimme aamiaisella hyvin ansaittujen unien jälkeen. Päätimme mennä shoppailemaan Oxford Streetille. Menimme ensimmäisenä Top Shopiin. Täällä oleva muoti ei ole päätynyt Uuteen-Seelantiin asti. Meistä on mukavaa mennä kotiin uusi muoti mukanamme. Tytöt rakastivat asiaa. James osti jotain perheelleen kuten leluja ja pelejä. Parin tunnin shoppailun jälkeen menimme hotellille tapaamaan toista puolta ryhmästämme. Meistä oli mukavaa tavata heidät. Kaikilla oli paljon kerrottavaa toisilleen. Osa ryhmästä meni ostoksille ja osa rentoutui hotellilla. Menimme syömään pitsaa illalliseksi, minkä jälkeen valmistauduimme nukkumaan. Huomenna on suuri päivä Virgin Megastoressa!\nHeräsimme virkistäytyneinä. Menimme Cloud 9 toimistoon Lontoossa. Keskustelimme parista seuraavasta viikosta. Meillä oli mukava aamiainen toimistolla. Vietimme Jamesin syntymäpäiviä kakun ja muutamien lahjojen kanssa. Palasimme takaisin hotellille syömään lounasta ja valmistautumaan nimikirjoitustenjakoon. Tytöt menivät heille tarkoitettuihin Sunday People lehden kuvauksiin. Se meni todella hyvin. Kuvaaja oli hyvä. Kaikki nauttivat olostaan. Tapasimme toisemme Virgin Megastoressa. Kuljimme takaoven kautta. Olimme innoissamme ja hieman hermostuneita, sillä tämä oli ensimmäinen kerta, kun jaoimme nimikirjoituksia Englannissa. Ilmapiiri oli upea. Yleisö oli mukava. Lavasteet olivat täydelliset. Istuimme isolla lavalla, jonka taustalla soi Klaani musiikki. Tapasimme faneja. Tunsimme osan aiemmista tapaamisista. Monet fanit olivat ostaneet dvd:n ja saivat siihen nimikirjoitukset. Sitten menimme Jamesin syntymäpäiväillalliselle intialaiseen ravintolaan. Jamesille oli iso valikoima kasvisruokia. Palasimme takaisin hotellille. Huomenna vietämme koko päivän Fiven kanssa.\nAikainen alku päivälle. Meryl, Tom, Michael ja Beth aloittivat päivän kello yhdeksältä aamulla, kun he menivät Five kanavan haastatteluun. Jokaista haastateltiin noin puoli tuntia. Kysymykset olivat fanien lähettämiä. Danny, James ja Antonia saapuivat paikalle myöhemmin. Heitä haastateltiin, minkä jälkeen jokainen esitteli hahmonsa ruudulle. Olimme työskennelleet meikkaajan kanssa viime vuoden kiertueella. Hän oli upea. Tytöillä oli hauskaa, kun he katselivat hänen laukkujaan ja meikkejään. Emily ja Saranne saivat myös meikit kasvoilleen! Paikkana toimi Covent Garden, joten shoppailimme kuvausten välillä! Tytöt ostivat meikkejä ja Tom, Michael ja James vaatteita. Danny katseli kitaroita musiikkikaupassa. Palasimme takaisin hotellille syömään illallista. Huomenna meidän pitää herätä viideltä aamulla! Toni ja Beth katsoivat televisiota ja näkivät ohjelman, jossa oli hieman Klaani aiheista juttua. Hyvät naurut ennen nukkumaanmenoa! Nähdään Edinburghissa!\nEdinburgh: Kuka sanoi, että showbisnes on täynnä glamouria? Heräsimme puoli viideltä aamulla ja menimme Lontoon läpi Stanstead lentokentälle. Matkustimme Skotlantiin. Istuimme bisnesmiesten sekaan sumein silmin. Olimme pian Edinburghissa, jossa meitä odotti kiertuelinja-autot. Niitä ajoi Dave ja Andy. Meistä oli mukavaa ajaa Edinburghin läpi hotellille. Kaupunki on kaunis kirkkoineen ja linnoineen. Hotellihuoneemme olivat mukavat. Etenkin sängyt! Söimme hieman ja joimme kahvia. Danny ja Dave menivät hakemaan jostain pitsaa hotellille. Osa meistä nukkui päiväunet. Sitten menimme Big W kauppaan. Meitä haastateltiin ETC radioon. Emily ja Saranne menivät ostamaan meikinpoistoainetta. Jaoimme nimikirjoituksia ja juttelimme fanien kanssa. Meistä oli mukavaa tavata niin paljon faneja tässä osassa maata, koska me emme ole koskaan aiemmin olleet näin kaukana kiertueella. Osa faneista oli matkustanut monta tuntia, joten arvostimme heidän tapaamistaan. Saimme viettää laatuaikaa Amanda-fanin kanssa. Hän on ollut fani sarjan alusta asti. Hän oli ostanut meille skotlantilaiset lahjat. Menimme illalliselle Giullinos ravintolaan. Nautimme skotlantilaisesta ruuasta. Kukaan meistä ei kuitenkaan syönyt haggista. Menimme takaisin hotellille, sillä meillä oli taas tulossa aikainen herätys. Nukkumaan ja kauniita unia. Valmiina seuraavaan päivään.\nManchester: Heräsimme aikaisin aamiaiselle. Menimme kahteen minibussiin ja matkustimme Manchesteriin. Matka kesti noin neljä tuntia. Pysähdyimme välillä ostamaan juotavaa ja syötävää. Täällä myydään paljon sellaista, mitä Uudessa-Seelannissa ei ole. Saavuimme perille ja kirjauduimme mukavaan hotelliin. Vaihdoimme rooliasut ja meikit yllemme. Menimme Big W kauppaan ja pikaiselle lounaalle. Paikalla oli muutama toimittaja ja paljon faneja. Jaoimme nimikirjoituksia puolitoista tuntia. Meistä on aina mukavaa tavata eri ikäisiä faneja. Tänään oli enemmän miesfaneja sekä äitejä ja isoäitejä, jotka katsovat ohjelmaa lastensa kanssa. Paikalla oli myös mukava pappi, joka tuli paikalle tyttärensä kanssa. Paikalla oli muutama fani, jotka seuraavat meitä ympäri maata. He tapasivat meidät ensimmäisen kerran Heathrowlla. He ovat olleet mukana jokaisessa nimikirjoitustenjakotilaisuudessa! Odotamme näkevämme heidät seuraavassakin paikassa! Kaupan henkilökunta oli upea. Moni heistä oli myös sarjan faneja. Emily ja Saranne shoppailivat välttämättömiä tarvikkeita. Big W on valtava kauppa. He löysivät kaiken tarpeellisen. Olemme matkustaneet nyt kolme viikkoa. Meistä on huvittavaa, että joka kerta, kun saavumme hotelliin, emme muista, missä huoneessa olemme! Meistä oli hienoa kuulla, että Sugar Babe on samassa hotellissa kuin me. Menimme ravintolaan nimeltään Simply Heathcotes. Söimme mukavan illallisen ennen takaisin hotellille menoa. Huomenna menemme Bradfordiin!\nBradford: Aikainen herätys ja ylös mukavista vuoteistamme. Menimme aamiaiselle. Pakkasimme tavarat ja menimme Bradfordiin. Matka kesti kaksi tuntia. Pysähdyimme matkalla paikalliseen pubiin lounaalle. Pojat pelasivat biljardia ja tytöt juttelivat kahvin äärellä. Ruoka oli hyvää. Olimme aika täynnä, kun lähdimme. Saavuimme perille ja menimme suoraan Big W kauppaan. Vaihdoimme rooliasut ja meikit yllemme. B-Line lehden toimittaja saapui paikalle. Meistä otettiin hienoja kuvia. Meryliä ja Dannya haastateltiin. Tapasimme faneja neljältä iltapäivällä. Osa heistä oli pukeutunut klaanimaisiin asuihin. Osalla oli värjätyt hiukset, meikit ja hienot vaatteet. Jaoimme nimikirjoituksia kaksi tuntia. Meillä oli hauskaa! Sitten vaihdoimme vaatteet ja menimme minibusseilla Birminghamiin. Katsoimme muutaman videon matkalla: Flashdance ja Blade. Saavuimme hotellille kahden ja puolen tunnin päästä. Kaupunki on valoisa ja näyttää mukavalta paikalta. Aiomme mennä huomenna Cadbury Worldiin! Olemme kaikki hulluina suklaaseen! Olemme todella innoissamme. Emme malta odottaa nimikirjoitusten jakoa huomenna! Nähdään siellä!\nBirmingham: Lojuimme sängyissä. Suurin osa meistä tilasi aamiaista huoneisiin, mikä oli mukavaa. Aamiainen saapui muovilaatikossa: muroja, pasteijoita ja tuoretta hedelmäsalaattia. Tom ja Danny jäivät hotellille Andy kuljettajan kanssa. Meryl, Toni, Beth, Michael, Saranne, Emily ja Dave kuljettaja menivät Cadbury Worldiin! Avasimme ikkunat, kun lähestyimme tehdasta. Haistoimme suklaan aromin ilmassa. Hypimme ilosta, kun pääsimme perille. Colin esitteli meille paikkoja. Hän varmisti, että meistä pidettiin hyvää huolta. Opimme paljon kiinnostavia asioita suklaasta. Lempiosiomme kierroksella oli suklaan maistaminen. Suklaa oli edelleen lämmintä ja se maistui todella hyvältä! Beth osti melkein kaupan tyhjäksi. Ajoimme sitten Big W kauppaan ja tervehdimme henkilökuntaa, joka toi meille voileipiä ja kahvia. He huomasivat, että olimme hieman väsyneitä. He toivat meille muutaman patjan! Nukuimme päiväunet ennen kuin Dan ja Tom saapuivat paikalle. Vietimme aikaa Sara-fanin sekä hänen siskojensa Jotien ja Aaritan kanssa. Sen jälkeen jaoimme nimikirjoituksia. Paikalle oli tullut tuhat ihmistä. Olimme paikalla kolme ja puoli tuntia. Tapasimme tuttuja faneja, joita näemme joka kiertueella. Meistä oli hauskaa ottaa valokuvia. Terveiset Hopelle ja Paigelle, jotka olivat surullisia. Vaihdoimme vaatteita tilaisuuden jälkeen. Menimme syömään ennen kuin lähdimme Lontooseen. Saavuimme perille juuri ennen keskiyötä. Olimme aika väsyneitä, mutta iloisia palatessamme tavallaan kotiin. Rakastamme Lontoon hotelliamme. Meillä on mukavat huoneet. Menimme nukkumaan kirjoitettuamme kiertuepäiväkirjaa. Näimme unta huomisesta Camden Marketista. Aiomme kuitenkin ensin katsoa viimeisen jakson Revelations sarjasta Tomin kanssa. Lauren Wilson (May) esiintyy myös siinä. Meistä on mukavaa katsoa sitä yhdessä.\nLontoo: Saimme nukkua tänään. Vietimme laiskan aamun ja söimme aamiaista. Kaikki halusivat lähteä Camden Marketiin. Menimme taksilla shoppailemaan. Ostimme jotain itsellemme sekä lahjoja perheillemme. Meryl on jo ostanut kuusi paria kenkiä! Toisaalta kaksi paria on lahjoja. Sitten tapasimme kilpailun voittajat lounaalla Pizza Expressissä. Voittajat ja heidän äitinsä olivat mukavia! Meillä oli hauskaa. Nauroimme ja söimme paljon. Äidit kikattivat, sillä he pitivät Dannysta. Söimme itsemme täyteen pitsaa ja jälkiruokia neljän tunnin ajan! Meidän oli aika lähteä. Sanoimme hyvästit ja otimme kuvia. Palasimme hotellille. Rentouduimme ja katsoimme videota. Rakastamme Austin Powersia. Söimme suklaata, jota ostimme eilen. Osa meistä meni hiljaa nukkumaan. Huomenna meillä on taas kilpailun voittajia lounaalla! Emme malta odottaa!\nLepäsimme, kun Emily ja Saranne menivät shoppailemaan tarvikkeita kuten soijamaitoa Tonille ja hedelmiä tytöille. Tapasimme toisemme hotellin aulassa. David-pr-mies keskusteli kanssamme tulevasta viikosta. Menimme linja-autolla Lontoon keskustaan Sports Cafeen lounaalle tribeworld.com kilpailun kolmen voittajan kanssa. Voittajat olivat Lontoosta ja Southamptonista. He olivat innostuneita tapaamaan Klaanin näyttelijät. Pelasimme biljardia ja pöytäjalkapalloa ennen ruokailua. Ateria oli iso! Tytöt söivät salaattia. Michael söi maailman isoimman pihvin! Hän ei jaksanut syödä jälkiruokaa, kun juuri ja juuri jaksoi syödä pihvin. Loput meistä jaksoivat syödä jäätelöä. Seuraavaksi kirjoitimme nimikirjoituksia. Jokaiselle fanille annettiin lahjakori Tribe Storesta. He olivat todella tyytyväisiä siihen. Pojat menivät takaisin hotellille saunaan, mutta tytöt ja Michael menivät shoppailemaan. He kulkivat Regent Streetillä ja menivät Oxford Circukseen. Osa meni Boots kauppaan ja osa Top Shopiin. Jokainen osti jotain ja joutui ottamaan taksin tai kaksi ruuhka-aikana. Se oli aika vaikeaa. Lopulta he saivat muutaman taksin ja palasivat takaisin hotellille. Vaihdoimme uudet vaatteet yllemme viidessätoista minuutissa. Menimme kiertuebusseilla Belgosiin Covent Gardeniin. Söimme illallista Fiven kanssa. Söimme kolmen aterian illallisen. Michael ja Tom olivat ihmeissään. Eräs ruokalaji näytti aivan koiranruualta! Pääruoka meni alas paremmin. Jälkiruuaksi oli jäätelöä. Yritimme löytää kiertuebussin jälleen kerran. Palasimme takaisin hotellille nukkumaan valtavissa ja mukavissa sängyissämme. Michael oli innostunut, kun hän näki yhden Atomic Kitten bändin jäsenistä hotellilla. Tom kertoi keskustelleensa Geoffrey Rushin kanssa edellisenä iltana. Hotellissa yöpyy myös eräs amerikkalainen rock yhtye. Olemme aina valmiina bongaamaan julkkiksia. Hotellin aulat ovat pitkiä. Michael haluaa aina juosta niissä. Pohdimme, mitä muut vieraat oikein ajattelevat meistä! Meillä on ollut hauskaa. Emme voi uskoa, että meillä on enää muutama yö jäljellä täällä. Meillä on paljon hyviä muistoja ajateltavana, kun me nukahdamme.\nHeräsimme aikaisin tänä aamuna. Vaihdoimme rooliasut yllemme PR kuvauksia varten. Aioimme mennä kiertoajelulle ympäri Lontoota, mutta satoi kaatamalla, joten otimme kuvat hotellilla. Näimme Atomic Kitten yhtyeen kävelevän pois hotellista juuri kuvausten jälkeen. Herndog onnistui pääsemään samaan kuvaan yhden tytön kanssa. Muut pojat olivat kateellisia! Sitten meillä oli tauko. Matt ja Danny oleskelivat saunassa ja kylvyssä. Muut meistä pyykkäsivät ja järjestelivät tavaroita, sillä ne menevät sekaisin, kun elää matkalaukkuelämää niin kauan aikaa. Meryl, Tom ja Danny päättivät jäädä hotellille rentoutumaan. Luulemme, että Tom toivoi näkevänsä Atomic Kittenit uudelleen. Cat meets dog. Loput meistä menivät kaupungille ja Madam Tussaudsiin. Otimme paljon kuvia. Saranne piti Robbie Williamsista, Emily lähestyi David Beckhamia, Toni ja Beth pitivät Tom Cruisesta ja Matt Penelope Cruzista. Michael ihastui Sarah Michelle Gelleriin. Sen jälkeen menimme tutkimaan sarjamurhaajia, mikä tarkoitti kävelemistä pimeän alueen läpi, missä livenäyttelijät olivat pukeutuneet roistoiksi ja hyppivät ulos varjoista pelottelemaan meitä. Matt käveli edellä sankarilliseen tapaan ja varmistaen, että reitti oli selvä. Tytöt pitivät toisiaan käsistä kiinni ja kirkuivat. Pääsimme ulos turvallisesti. Joimme teetä ja rauhoituimme. Menimme Planetariumiin, jossa näimme hienon esityksen Treasure Planet elokuvasta. Söimme lounasta ja menimme Natural History Museumiin, jossa näimme sinivalaan ja luurangon. Tonin jalkoja alkoi särkeä, koska hänellä oli jaloissaan uudet kengät. Mr. Wesley Smith päätti kantaa hänet linja-autolle, mikä huvitti muutamia vanhoja naisia lähikahvilassa. Virkistäydyimme hotellilla. Koko ryhmä lähti linja-autolla Vaudeville Theatreen katsomaan Stomp näytelmää. Mikä show! Olimme hämmästyneitä, taputimme käsiämme ja hurrasimme. Näytelmässä oli sähköä. Nauroimme kippurassa. Eräällä meistä on todella tarttuva nauruääni. Yhdessä saatamme olla aika äänekkäitä, joten saimme koko yleisön sekä näyttelijät mukaan nauruun. Emme halunneet esityksen loppuvan, joten vietimme pari tuntia näytelmän jälkeen keskustellen, kuinka hieno se oli ollut. Palasimme hotellille ja menimme nukkumaan. Huomenna on aikainen herätys, koska menemme Bristoliin, missä on meidän viimeinen esiintymisemme yleisön edessä. Silloin on myös Merylin 19-vuotissyntymäpäivä. Haluamme pitää huolen siitä, että hänellä on upea päivä. Yritämme hemmotella häntä hieman. Aioimme antaa hänelle hierontaa, mitä hän rakastaa. Yritämme antaa hänelle jotain erikoista huomenna. Muistakaa onnitella neiti Cassieta huomenna, jos näette meitä, ja tervehtikää myös meitä muita!\nHeräsimme aikaisin tänä aamuna ja toivotimme Merylille hyvää syntymäpäivää. Vaihdoimme rooliasut ja meikit yllemme. Kiersimme pikaisesti Lontoota: Tower Bridge, The London Eye, Big Ben ja Buckingham Palace. Meistä oli mukavaa nähdä nähtävyyksiä, koska aikataulumme oli niin kiireinen, että ajattelimme, että emme ehdi nähdä niitä. Ulkona oli todella kylmä, mutta nautimme kävelystä Westminsterissä. Söimme lounasta ja ajoimme Bristoliin kaksi ja puoli tuntia. Pitkä matka oli mukava ja maisemat kauniit. Moni fani on sanonut, että Etelä-Englantiin kannattaa mennä. Osa meistä katseli ulos ikkunasta ja osa keskusteli. Meistä on mukavaa ajaa minibusseilla. Saamme hyvät naurut. Pääsimme perille. SFX lehti haastatteli meitä. He olivat mukavia ja kysyivät meiltä hienoja kysymyksiä. Jokainen meistä kuvattiin, minkä jälkeen tapasimme fanit. Osa faneista oli tullut paikalle Walesista. Osan olimme tavanneet Birminghamissa. Upeita ihmisiä ja paljon hauskaa! Rakastamme sitä! Meidän oli aika lähteä, joten menimme takaisin busseihin. Sanoimme Bristolille hyvästit. Menimme takaisin Lontooseen ja hotellille. Söimme juhlaillallisen Merylin syntymäpäivien kunniaksi. Olimme hankkineet suuren kakun. Meryl saa huomenna hierontaa. Huomenna on jälleen kerran tulossa upea päivä haastatteluineen. Jee!\nSaimme nukkua aamulla! Tytöt pitävät rentoutumisesta ja pojat saunasta ja kylvystä. Tänään meillä oli haastattelupäivä. Niitä oli paljon! Danny, Meryl, Beth ja Tom olivat ensin vuorossa. Cult Times lehti haastatteli heitä. Heidän mielestään tilanne oli fantastinen. Sitten heitä haastatteli TNT lehti ja Teletext lehti. Tomilla oli puhelinhaastattelu What´s on ohjelman kanssa. Sitten oli muiden vuoro. Michael, Matt ja Toni vietiin Mykindaplaceen, jossa he viettivät muutaman tunnin tehden musiikkiarvosteluja, vastaten kirjeisiin ynnä muuta. Todella hauskaa! Sillä välin Tom, Danny ja Beth olivat Capital Radion haastattelussa. He keskustelivat sarjasta ja uusista dvd ja videojulkaisuista. Kaikki saivat rentoutua myöhemmin iltapäivällä. Sitten menimme katsomaan Dance of Death näytelmän, jossa näyttelee Sir Ian McKellen. Rakastamme teatteria. Olemme halunneet nähdä kyseisen näytelmän siitä asti, kun se saapui Lontooseen. Kerromme huomenna, miten näytelmä sujui! Menemme huomenna vierailulle kouluun Sommersetissa. Keskustelemme sarjan eri aiheista joidenkin lasten kanssa. Odotamme sitä innolla.\nHeräsimme kukonlaulun aikaan. Menimme minibussilla George Green's Schooliin, joka sijaitsee Isle of Dogsilla. Koulu on monikulttuurinen ja hyväksyy kaikki oppilaat. Keskustelimme erään draama ryhmän kanssa sarjasta, näyttelemisestä ja muista Klaaniin liittyvistä aiheista. Sen lisäksi osallistuimme roolipeleihin ja teatterikilpailuihin. Aamu oli täynnä naurua. Nautimme todella. Menimme Greenwichiin koululta poistumisen jälkeen. Sitten söimme lounasta ja kiersimme kauppoja. Palasimme hotellille. Vaihdoimme rooliasut ja meikit yllemme. Menimme Sky studiolle. Meillä oli esiintyminen Sky 1 ohjelmassa nimeltään Showcase. Meryl joutui jäämään hotellille vatsataudin vuoksi, kun meitä kuutta haastateltiin. Meiltä kysyttiin mielenkiintoisia kysymyksiä ja meillä oli hauskaa. Palasimme hotellille ja erosimme tekemään kukin omia asioitamme. Tytöt menivät omiin huoneisiinsa katsomaan englantilaista televisiota. Pojat katsoivat videoita ja menivät saunaan. Aiomme katsoa Klaania Five kanavalta huomenna! Sitten näemme, mitä loppu päivästä tuo tullessaan!\nVau! Saimme nukuttua tänä aamuna. Moni meistä ei herännyt ennen kuin kello kymmenen aamulla. Menimme Emilyn ja Sarannen huoneeseen ja katsoimme Klaania Five kanavalta. Meistä on mukavaa katsella ohjelmaa ja nauraa toisillemme. Sen jälkeen kaikki halusivat mennä kaupungille. Päätimme mennä Leicester Squarelle. Siellä näkyi hienoja katutaiteilijoita. Istuimme ja söimme lounasta heitä katsellen. Eräässä vaiheessa Tom jopa meni heidän mukaansa! Hän on hieno esiintyjä. Hän rakastaa yleisöä. Shoppailimme hieman itsellemme, ystävillemme ja perheellemme. Michael on etsinyt aurinkolaseja viikkoja. Tänään hän viimein osti kaksi paria pitkän mietiskelyn jälkeen. Pojat ja Toni päättivät mennä hotellille. Tonilla oli vieraana ystävä Ranskasta. Pojat kaipasivat päivittäistä saunaa. Beth, Saranne ja Emily päättivät mennä katsomaan Chicago elokuvan. Se oli hieno elokuva, josta he kaikki nauttivat. Samoin kuin popcornista! Saimme hotellilla upeita uutisia. Tom oli törmännyt Sugababes yhtyeen manageriin. Meille oli tarjottu kaksi lippua heidän konserttiinsa illaksi! Toni ja Tom menivät sinne, kun me muut harmittelimme, että emme päässeet mukaan! Meille muille koitti nukkumaanmenoaika. Aiomme mennä South Bankiin huomenna. Huomenna enemmän siitä!\nOsalle meistä oli aikainen herätys, osalle taas myöhäinen! Osa oli päättänyt tavata perhettä ja ystäviä. Michael lähti aikaisin tapaamaan serkkujaan. Danny meni tapaamaan ystäväänsä. Toni tapasi ystävänsä Ranskasta. Tom, Matt ja Meryl päättivät mennä elokuviin aikaisin iltapäivällä. Toni ja hänen ystävänsä Raphael, Beth, Emily ja Saranne päättivät mennä South Bankiin, Tate Moderniin ja Globe Theatreen. Heillä oli hauskaa. Jokaisella oli oma mielipide taideteoksiin, mutta jokainen rakasti vierailua. Globe kiinnosti kaikkia! Moni meistä pitää todella paljon Shakespearesta. Kiertue oli mukava. Saimme paljon tietoa siitä, millaista elämä ja teatteri oli ennen. Paikka oli suurempi kuin olimme kuvitelleet. Se muistutti meitä Shakespeare in Love elokuvasta. Ostimme muistoesineitä ja söimme lounasta Globe Cafessa. Palasimme hotellille juomaan teetä. Menimme Thai ravintolaan. Beth rakastaa thairuokaa. Vietimme illan jutellen. Keskustelimme siitä, mitä me teemme, kun palaamme Uuteen-Seelantiin. Enää kaksi päivää jäljellä. Pohdimme, mitä muuta koemme! Lontoossa on paljon tekemistä. Rakastamme sitä!\nOlemme olleet kuin karusellissa viimeiset päivät! Menimme Cloud 9 toimistolle Lontoossa. Kirjoitimme nimikirjoituksia useisiin Klaani aiheisiin tuotteisiin. Siinä kesti suurin osa aamusta. Päätimme mennä shoppailemaan lisää, sillä tämä oli meidän viimeinen päivämme Lontoossa! Osa meistä meni takaisin hotellille, mutta osa meni Kensighton High Streetille. Kulutimme rahaa lahjoihin ja muihin tavaroihin! Pakkasimme ostoksemme ja menimme takaisin hotellille myöhään iltapäivällä. Rentouduimme noin tunnin ja aloimme pakata. Menimme illalliselle meksikolaiseen ravintolaan Cloud 9 tiimin kanssa. Ravintolan nimi oli Mexican! Meillä oli hauskaa, sillä osa meistä yski tulisen ruuan vuoksi ja joi paljon vettä! Palasimme takaisin hotellille ja kaaduimme sänkyyn. Pakkaaminen saa odottaa huomista!\nViimeinen päivä! Meistä oli outoa, kun meidän piti pakata tavaramme. Osa meistä tarvitsi lisää laukkuja, koska laukkumme olivat täynnä. Liikaa shoppailua! Michael juoksi paniikissa, koska hän ei löytänyt kameraansa. Lopulta selvisi, että hän oli jo pakannut sen! Sanoimme hyvästit Dave kuljettajallemme sekä Cloud 9 toimiston mukaville ihmisille. Menimme linja-autolla Heathrown lentokentälle. Saavuimme perille todella aikaisin, joten shoppailimme lisää. Tarkastutimme suuren määrän laukkujamme. Emme voineet uskoa, että olimme lähdössä! Olimme väsyneitä, joten kahdentoista tunnin lento meni nopeasti. Moni meistä nukkui sen läpi! Singaporessa olimme jo päivässä 9.4. Shoppailimme hieman lisää ja rentouduimme noin tunnin verran ennen kuin menimme lennolle Aucklandiin. Olimme hieman enemmän virkistäytyneitä tälle lennolle, joten katsoimme elokuvia ja nukuimme. Saavuimme Aucklandiin 10.4. Sanoimme surulliset hyvästit Dannylle ja Bethille, joiden perheet olivat saapuneet tapaamaan heitä. Loput meistä menivät Wellingtoniin. Tom meni Christchurchiin, joten sanoimme jälleen surulliset hyvästit. Meillä oli hullu jälleennäkeminen Wellingtonissa perheidemme ja kumppaniemme kanssa. Sanoimme lisää surullisia hyvästejä, mutta joukossa oli myös paljon hymyjä, kun ajattelimme viittä kulunutta viikkoa. Niin paljon hienoja muistoja ja niin paljon naurua...


Paras laatu animaatio Doll 3D käsi malli, käsi malli animaatio lelut ulkomaankauppa, blind laatikko käsi malli lelut, räätälöity levy käsittely, animaatio räätälöinti tehdas\nAnimaatio Doll 3D käsi malli, käsi malli animaatio lelut ulkomaankauppa, blind laatikko käsi malli lelut, räätälöity levy jalostus, animaatio räätälöinti\nDongguan Chuanging Gift Co Ltd Paras laatu Animaatio Doll 3D käsi malli, käsi malli animaatio lelut ulkomaankauppa, blind laatikko käsi malli lelut, räätälöity levy jalostus, animaatio räätälöinti tehdas, suunnittelu - innovaatio on elämä tuotteita\nDongguan Chuanging Gift Co Ltd. on suunniteltu sopimaan kansainvälisiin makuihin.\n1.Mikä materiaali on emali lelu myrkyllinen?\nVaikka lyijy, kromi ja muut metallielementit sisältyvät yleisesti emaloidut lelut, ne kaikki täyttävät nykyiset kansalliset lelu standardit. On arvioitu, että lasten lelujen altistuminen ja raskasmetallien saanti ovat vähemmän todennäköisesti vaikuttaneet heidän terveyteensä. Mutta monille hyville ja huonoille leluille muita tilanteita on vaikea taata. Itse asiassa raskasmetallit eivät ole pääasiassa muovissa, vaan ne tulevat pinnoitusmateriaaleista. Jotta lelut voitaisiin värikäs ja houkutteleva, maalit ja pinnoitteet ovat välttämättömiä materiaaleja. Vaikka kierrätettäisiin muoveja, ne sisältävät myös haitallisia raskasmetalleja. Kuten me kaikki tiedämme, raskasmetallien liiallinen saanti johtaa myrkytystä ja jopa hengenvaarallista, mikä on äärimmäisen haitallista. Ja lapsiin raskasmetalli leluja, syö lelu fragmentteja, jolloin raskasmetalli elementtejä saanti, aiheuttaa kroonisia vaikutuksia, kuten lasten kehitysvammaisuus, verisairaus, helppo aiheuttaa maksakirroosin tai maksasyövän ja niin edelleen. Siksi siivous lelut ovat a\n3. Kuinka maksu ehdot?\nHyväksymme T / T, Western Union, Money Gram\n1.Design - innovaatio on tuotteiden elämä\n2.Pervice-tuki - OEM- ja ODM-palvelu on käytettävissä\n3. Suojelua kaikenlaisia muovileluja, muotin suunnittelusta valmiisiin tuotteisiin palvelu\n4.Secialized flocking pienten eläintuotteiden tuottamiseen, jossa on laaja työpaja ja ympäristö


Hätäkeskukseen on ilmoitettu tiistai-iltana kello 17.31, että yksin liikkeellä oleva sekava mies liikkuu mahdollisesti aseen kanssa Mikkelissä VR:n makasiinien luona.\nPoliisi on tavannut miehen alueella ja kohtaamistilanteessa havainnut miehen osoittavan ympärilleen käsiaseen tyyppisellä aseella. Poliisi on käskyttänyt miestä luopumaan aseesta ja tilanne on edennyt siten, että poliisi on käyttänyt virka-asetta ampuen miestä alaraajaan.\nPoliisi jatkaa tilanteen selvittämistä esitutkinnan alkutoimilla ja selvittää tapahtumakulkua. Tapahtumapaikka on toistaiseksi eristetty tutkinnan turvaamiseksi, eikä eristetylle alueelle ole yleisöllä pääsyä.


Hän oli Milanon muotiviikon hottis - onko hän jo liian komea?\nMilanon muotiviikon hottis - onko hän jo liian komea?\n20.01.2016 klo 13:54\nHyvännäköinen, tyylikäs ja vielä rikas. Muotibloggaaja Mariano Di Vaio hurmasi Milanon katumuotikuvissa.\nSuunnittelijat esittelivät tällä viikolla Milanossa miesten mallistoja ensi syksylle, mutta eniten sydämen väpätystä aiheutti mies näytösten yleisössä. Italialainen Mariano Di Vaio, 26, on paitsi kliseisen komea, myös äärimmäisen sliipattu pukeutuja. Ex-malli pitää suosittua lifestyle-blogia ja työskentelee myös näyttelijänä.\nDi Vaio poseeraa kuvissaan paitsi erilaisissa asuissa ja muotiviikkojen humussa myös superjulkkisten kanssa. Luonnollisesti salilla viihtyvä mies vilauttelee toisinaan treenattua kroppaansa. Herkät kuvat kissanpentujen, hauvojen ja valkoisen ratsun kanssa ovat jo siirappia.\nDi Vaio on iso nimi Italiassa, ja miehellä on Instagramissa yli 4,4 miljoonaa seuraajaa. Miehen seksuaalista suuntautumista on arvuuteltu, mutta näyttää siltä, että komistus on löytänyt rinnalleen elämänsä naisen.


Pisteet jäivät sunnuntaina Saloon tiukoin lukemin 10-9 | Rauman SalBa ry\nPisteet jäivät sunnuntaina Saloon tiukoin lukemin 10-9\nSunnuntain ottelussa nähty koiralauman huikea loppukiri ei riittänyt voittoon ja pisteet jäivät Saloon IBK MEDAlle tiukoin lukemin 10-9 (3-3, 5-1, 2-5).\n-Vähän olisi tarvinnut olla tarkempi ja enemmän halua voittaa ne pallot. Takakarvaus, sekä halu ottaa vastustaja kiinni ja riistää se pallo itselle pallonmenetyksen jälkeen puuttui aika pitkälti toisen erän alussa, avaa SalBan päävalmentaja Jani Rajala sunnuntain ottelun jälkeen.\nEnsimmäisessä erässä koiralauma saa avattua ottelun maalisaldonsa alivoimatilanteesta, jonka jälkeen ei aikaakaan ja isäntien maaliverkko heilahtelee useamman kerran. SalBa pääsee tekemään kolme perättäistä maalia, jonka jälkeen isäntäjoukkue lähtee kaventamaan ja tasoittaa tilanteen ensimmäisen erän viimeisillä peliminuuteilla. Toisen erän ensimmäiset viisitoista minuuttia IBK MEDA dominoi kotikentällään täysin, nostaen maalieron joukkueiden välillä hurjaan viiteen maaliin. Toisen erän lopussa SalBa kuitenkin kasaa rivinsä ja aikalisän jälkeen saa lisää aktiivisuutta omaan peliinsä. Koiralauma pyrkii aktiivisesti kuromaan maalieroa umpeen, mutta toisen erän lopussa pallo ei vain uppoa veskan ohi MEDAn verkkoon.\n-Meillä oli saumat toisen erän lopussa kaventaa sitä eroa enemmänkin, mutta ei saatu veskan ohi sitä palloa, Rajala kertoo.\nKolmannessa erässä alkaa kuitenkin sinnikäs yritys tuottamaan tulosta ja koiralauma ottaa erän aikana huikean loppukirin. Se ei valitettavasti silti riitä pisteisiin tällä kertaa ja ottelu päättyy isäntäjoukkueen hyväksi tiukoin lukemin 10-9.\n-Sitten kun päästää vastustajan noin paljon johtoon, on vähän liikaa kurottavaa kiinni. Ihan ok tekemistä meiltä, lukuun ottamatta toisen erän ensimmäistä viittätoista minuuttia. Siinä vähän ylihyökättiin ja ylipuolutettiinkin ja aika pitkälti vastustaja teki vastahyökkäyksistä ne maalit siinä toisessa erässä. Saatiin peliin onneksi lisää aktiivisuutta aikalisän jälkeen, Rajala summaa.\nOttelun sinivalkoisia maalintekijöitä olivat Veli Peltonen (2+0), Mikko Viitanen (1+0), Jonne Aaltonen (1+2), Tuomas Arola (1+0), Jesse Nurmi (2+0) ja Joonas Tommila (2+0).\nSeuraavan kerran on koiralauma vauhdissa sunnuntaina 8.3.2020 klo 13.00, kun Meidän Kauppikselle miesten runkosarjan viimeiseen kotipeliin vieraaksi saapuu SB Hirvensalo. Pysy kuulolla!


UKK-instituutti - Uutinen - Riittääkö liikunnan edistäminen istumisen vähentämiseen?\nTutkimus\t/ Terveysliikuntauutiset\t/ Riittääkö liikunnan edistäminen istumisen vähentämiseen?\nRiittääkö liikunnan edistäminen istumisen vähentämiseen?\nArtikkelissa verrataan erilaisten aikuisten istumista vähentämään pyrkivien interventioiden vaikuttavuutta. Systemoidussa katsauksessa oli mukana 63 interventiota ja niistä 33 sisältyi myös meta-analyysiin. Osassa interventioista pyrittiin pelkästään lisäämään liikuntaa tai vähentämään istumista, osassa oli mukana molemmat tavoitteet. Vakuuttavin näyttö vaikutuksista saatiin interventioista, jotka kohdistuivat istumisen vähentämiseen joko yksinomaan tai liikunnan lisäämisen rinnalla. Liikunnan edistäminen yksinään ei riitä.\nAikuiset viettävät suurimman osan valveillaoloajastaan istuen tai makuuasennossa. Istuva elämäntyyli altistaa monille terveysriskeille, kuten painonnousulle, sydänsairauksille, diabetekselle, joillekin syöville ja ennenaikaiselle kuolemalle. Paljon istuvien kuolemanriski on suurentunut, vaikka he harrastaisivat säännöllisesti liikuntaa. Tehokkaiden keinojen löytäminen istumisen vähentämiseksi on siis tarpeen. Tähänastiset interventiotutkimukset ovat kuitenkin pääosin keskittyneet selvittämään keinoja liikunnan lisäämiseksi eikä tiedetä, vähentävätkö ne vai lisäävätkö istumista. Tutkimuksia pelkästään istumisen vähentämisestä on puolestaan vielä niukasti ja niiden tulokset ovat ristiriitaisia.\nTutkimuksen tavoitteena oli selvittää, millainen interventio vähensi aikuisten istumista eniten: sellainen, jossa joko vain lisättiin liikuntaa tai vähennettiin istumista vai sellainen, joka sisälsi molempia. Asian selvittämiseksi tehtiin kirjallisuushaku aihetta koskevista tieteellisistä artikkeleista. Tarkasteluun valittiin 63 interventiota, joita koskevat artikkelit (n=65) oli julkaistu vuosina 2004-2014. Kaikissa interventioissa oli vertailuryhmä.\nAluksi kaikkien interventiotutkimusten laatu arvioitiin, minkä perusteella katsauksen osoittama näyttö voitiin luokitella vahvaksi, kohtalaiseksi, heikoksi tai erittäin heikoksi. Sen jälkeen tehtiin meta-analyysi, johon kelpuutettiin 33 sellaista interventiotutkimusta, joista voitiin analysoida interventio- ja vertailuryhmän välinen keskimääräinen ero päivittäisessä istumiseen käytetyssä ajassa. Kunkin intervention ryhmien väliselle istumisajan erolle laskettiin mittausmenetelmästä tai muuttujasta riippumaton standardiluku. Yksittäisistä interventioista saadut luvut yhdistettiin interventiotyypeittäin (pelkkä liikunta, pelkkä istuminen, molemmat) ja niistä laskettiin kokonaisvaikutus, joka ilmaistiin ryhmien välisenä erona keskimääräisessä päivittäisessä istumiseen käytetyssä ajassa. Lopuksi selvitettiin vielä interventiotyypeittäin satunnaistamisen, seuranta-ajan, mittausmenetelmän (objektiivinen/subjektiivinen) ja istumismuodon (työssä, tv:n ääressä jne.) merkitystä kokonaisvaikutukseen.\nLaatuanalyysin perusteella 44 prosenttia interventiotutkimuksista oli heikkolaatuisia. Suurimpia ongelmia olivat tutkimusjoukon valikoituminen sekä se, että tutkittavia, toteuttajia ja arvioijia ei ollut sokkoutettu sen suhteen, keitä eri ryhmiin kuului ja mitkä tulokset koskivat mitäkin ryhmää. Istumisen vähentämiseen kohdistuneiden interventioidentutkimusjoukko oli homogeenisempi - pääosin toimistotyöntekijöitä - kuin muissa interventiotyypeissä.\nNäytönastekatsauksessa oli 43 pelkästään liikuntaan, 8 pelkästään istumiseen ja 14 molempiin kohdistunutta artikkelia, joista istuminen vähentyi tilastollisesti merkitsevästi vastaavasti 14:ssä, kuudessa ja seitsemässä interventiossa. Meta-analyysin artikkeleista 20 liittyi pelkästään liikunnan lisäämiseen, 6 pelkästään istumisen vähentämiseen ja 7 molempiin. Näitä vastaavasti keskimääräinen päivittäinen istumisaika oli interventioryhmässä 19 minuuttia, 91 minuuttia ja 35 minuuttia vähemmän kuin vertailuryhmässä. Erot olivat samansuuntaisia riippumatta satunnaistamisesta, seuranta-ajasta, istumisen mittausmenetelmästä tai mitatusta istumismuodosta.\nInterventioiden vaikuttavuuden näytön aste arvioitiin kohtalaiseksi; sitä heikensivät erityisesti tutkimustuloksiin liittyvät epätarkkuudet.\nTulokset viittaavat siihen, että istumista ei saada vähennettyä pelkästään liikuntaa edistämällä, vaan tarvitaan toimenpiteitä, jotka kohdistuvat kokonaan tai ainakin osittain suoraan istumiseen. Tämä on loogista ja auttaa muun muassa liikuntaneuvonnassa yksilökohtaisten tavoitteiden asettamisessa. Katsaus on kuitenkin vasta ensimmäinen laatuaan ja siihen sisältyy muutamia epäkohtia. Ensiksikin tutkimuksia, jotka kohdistuivat osittain tai pelkästään istumisen vähentämiseen oli selvästi vähemmän kuin liikunnan lisäämisen tutkimuksia. Toiseksi tutkimusjoukko oli istumisen tutkimuksissa liikkumistutkimuksia homogeenisempi, koska suurin osa niistä oli toteutettu toimistotyöpaikoilla. Tämä heikentää istumistutkimusten tulosten yleistettävyyttä muunlaisiin ihmisryhmiin ja toimintaympäristöihin ja aiheutti samalla sen, että istumistutkimukset eivät olleet täysin vertailukelpoisia liikkumistutkimuksiin nähden.\nPrince SA, Saunders TJ, Gresty K, Reid RD. A comparison of the effectiveness of physical activity and sedentary behavior interventions in reducing sedentary time in adults: a systematic review and meta-analysis of controlled studies. Obes Rev 2014 Aug 11. doi: 10.1111/obr.12215. [Epub ahead of print]\nMinna Aittasalo, erikoistutkija dosentti, terveystieteiden tohtori


Aalto EE vahvistaa vastuullisuusvalmennuksiaan aloittamalla yhteistyön UC Berkeley Executive Educationin kanssa - Aalto EE\nAalto-yliopistossa tehdään runsaasti vastuullisuuteen, ilmastonmuutokseen, ja esimerkiksi biodiversiteetin katoamiseen ja globaaliin epätasa-arvoon keskittyvää tutkimusta. Vastuullisuus on yksi UC Berkeleyn ydinarvoista ja yliopisto on myös nimetty yhdeksi maailman ekologisimmista. UC Berkeley pyrkii olemaan johtavassa asemassa ympäristöasioissa ja haluaa kannustaa vastuulliseen toimintaan sekä edistää tietoisuutta koulutuksen ja tutkimuksen kautta.\nAalto PRO -brändin alla on tehty jo pitkään Kilpailuetua vastuullisuudesta -ohjelmaa, jossa liiketoiminta käydään läpi laaja-alaisesti vastuullisuuden näkökulmasta. Ohjelman on käynyt mm. YK:n alaisuudessa toimivan Global Compact on verkoston Suomen pääsihteeri Lenita Toivakka. Verkosto edistää maailman suurinta yritysvastuualoitetta.\nAalto EE:n ja UC Berkeley Executive Educationin Strategic Sustainability for Business -yhteisohjelma.


Mestis - Heti täysi kierros tauon jälkeen\nHeti täysi kierros tauon jälkeen\nMaajoukkuetauko on ohi ja pelit jatkuvat keskiviikkona täydellä kuuden ottelun kierroksella.\nRoKi ja IPK aloittivat kautensa Rovaniemellä syyskuun lopulla. Tuolloin RoKi oli parempi luvuin 6-3. Nyt joukkueet kohtaavat jälleen samassa paikassa ja jälleen pelitauon jälkeen.\nMolemmat joukkueet pelasivat täydelliset viikonloput juuri ennen taukoa. RoKi haki vierasvoitot Espoo Unitedista ja Peliitoista. Myös IPK napsi vieraskentiltä täydet kuusi pinnaa TUTO Hockeyn ja Espoo Unitedin kustannuksella. RoKin Malo Ville nujakoi Peliittojen Ville Niemisen kanssa lauantain ottelussa ja on tästä syystä pelikiellossa illan ottelussa.\nTUTO Hockey ja Espoo United ovat kohdanneet jo kahdesti tällä kaudella, mutta keskiviikkona joukkueet ottavat mittaa toisistaan Turussa. Espoossa pelatuissa otteluissa United on ollut parempi, mutta TUTO on ollut läpi kauden vahva kotiyleisönsä edessä. Viime viikonloppuna joukkue tosin kärsi kotitappion IPK:lle lukemin 1-3. Positiivisia uutisia kuultiin Turussa maanantaina pelaajarintamalla, kun Niclas Luceniuksen ilmoitettiin jatkavan ainakin tämän viikon turkulaisten paidassa. Huipputaitava sentteri on iskenyt 11 ottelussa väkevät tehot 7+9=16.\nLempäälässä nähdään huippukamppailu, kun sarjakakkonen Kiekko-Vantaa matkaa sarjakolmosen LeKin vieraaksi. Kauden kahdessa aiemmassa kohtaamisessa vierasvoitot ovat näytelleet pääosaa. LeKi saa olla tarkkana seitsemän ottelun pisteputkessa viilettävän Janne Kivilahden kanssa. LeKiltä puolestaan seurantaan kannattaa laittaa nuori tulokas Jere-Matias Alanen, joka on iskenyt 11 ottelussa laatan häkkiin peräti kahdeksan kertaa.\nKeskiviikon 15.11. ottelut klo 18.30 alkaen:\nOttelut katsottavissa suorina lähetyksinä televisiosta, mobiililaitteilta tai Watson-palvelun avulla selaimen kautta Elisa Viihde Sportilta. Myös selaimella toimiva Fanseat välittää kaikki ottelut kotikatsomoihin.


Securitas ja Noccela yhteistyöhön myymälävarkauksien estämiseksi - Securitas Oy\nSecuritas ja Noccela ovat solmineet yhteistyösopimuksen. Noccelan ratkaisua käytetään suojelemaan tuotteita varkauksilta liikkeissä, joissa toimii Securitaksen vartiointipalvelut. Nykyisessä toimintaympäristössä, jossa luovuus, nopeus ja ketteryys ovat keskeisiä ja erottavia kilpailutekijöitä, pelkkä tekniikka ei enää riitä, vaan tärkeintä on lisäarvon tuottaminen loppuasiakkaalle. Tämä ajattelutapa on kumppanuuden keskiössä.\n- Kun vartija saa reaaliaikaista tietoa myymälävarkausyrityksestä, on varkaan kiinniotto todennäköisempää. Tuomalla tuotesuojaus hälytysporteilta kaupan sisälle, säästetään arvokkaita minuutteja ja vartija voi ottaa myymälävarkaan kiinni jo kaupan sisällä. Ja myyjä voi keskittyä rauhassa asiakaspalveluun, lisää Securitaksen kehityspäällikkö Artur Rimkevitch\nPaikallisvartiointipalvelut ovat edelleen kaupoissa ja kauppakeskuksissa paljon käytetty turvallisuuspalvelu.


GreenStar - Hotellimme sijaitsevat keskeisillä paikoilla Joensuussa ja Jyväskylässä. - GreenStar\nGreenStar Hotel – vihreä tähtesi\nKoronavirusepidemian aiheuttamien rajoitusten vuoksi olemme väliaikaisesti suljettuna.\nTiedotamme uudelleenavauspäivämäärästä heti, kun se on tiedossa - mikä toivottavasti tapahtuu mahdollisimman pian!\nGreenStar Hotels Crew\nTällä välin voit tarkistaa huoneiden saatavuuden aina halutessasi netissä.\nVarausjärjestelmämme on aina ajan tasalla, mitä tulee huoneiden saatavuuteen tulevina ajanjaksoina.\nTänä aikana saatte meihin yhteyttä lähettämällä sähköpostia osoitteeseen events@greenstar.fi\nTervetuloa GreenStar Hotelsiin!\nGreenStar Hotels on ympäristöystävällinen ja fiksusti hinnoiteltu hotelliketju. Kun säästämme energiaa, säästämme myös luontoa – ja pystymme tarjoamaan sinulle paremman hinnan!\nGreenStarin päätuote on kestävästi rakennettu, raikkaan moderni mutta kotoisa hotellihuone, jossa on 2+1 vuodetta ja aina sama hinta majoittujien määrästä riippumatta. Aamiaisen ja pysäköinnin voi ostaa erikseen, joten maksat aina vain siitä, mitä oikeasti käytät.\nHotellimme ovat täynnä ainutlaatuisia yksityiskohtia. Tarjoilemme esimerkiksi aulassa ilmaista luomukahvia ja -teetä aina vastaanoton ollessa auki. Lainaamme vieraille ilmaiseksi polkupyöriä. Kerroksistamme löytyvät jääkaapit, joissa on jokaista huonetta kohden lukollinen osasto ruokien kylmäsäilytystä varten. Myös mikroaaltouuni ja pyykinpesumahdollisuus kuuluvat hotelliemme vakiovarustukseen.\nSinun Vihreä Tähtesi\nMeillä GreenStarilla ympäristömyönteisyys tarkoittaa paljon muutakin kuin päälle liimattua vihreyttä. Se alkaa huolellisesta etukäteissuunnittelusta, se ohjaa päivittäistä toimintaamme, se on sitoutumista kestävään kehitykseen sekä oman toiminnan valvomista.\nOlemme saaneet mm. Pohjoismaisen Ympäristömerkin – ensimmäisenä hotellina Suomessa (Joutsenmerkki. 4055 0012 hotellit ja retkeilymajat, uusittu 11/2014 uusilla kriteereillä)\nKestävät ja energiatehokkaat rakennukset\nGreenStar Hotelille suunnitellut, ekologiset kylpyhuoneet\nVihreää energiaa uusiutuvista lähteistä\nKumppanina Unesco MAB, ENO verkkokoulu, Botania


12 kertaa puukolla ylävartaloon – miehelle vaaditaan kahdeksan vuoden vankeusrangaistusta murhayrityksestä päiväkodin pihalla | Yle Uutiset | yle.fi\nMies kiistää syyllistyneensä laittomaan uhkaukseen ja kiistää myös syytteet murhan tai tapon yrityksestä, mutta myöntää törkeän pahoinpitelyn ja rattijuopumuksen. Kuvituskuva.Kristiina Lehto / Yle\nSyyttäjä vaatii kahdeksan vuoden ehdotonta vankeusrangaistusta Hämeenlinnassa päiväkodin pihalla marraskuussa tehdystä murhan yrityksestä. Tapausta käsitellään Kanta-Hämeen käräjäoikeudessa tänään perjantaina.\nMies edelleen vangittuna\nPoliisi otti miehen kiinni tämän kotoa ja hän on edelleen vangittuna. Tekovälineenä olleen puukon mies oli ostanut samana päivänä. Mies myönsi esitutkinnassa aiheuttaneensa naisen vammat puukolla lyöden.\nHaastehakemuksen mukaan rikos on tehty vakaasti harkiten ja erityisen raa'alla ja julmalla tavalla. Kanta-Hämeen käräjäoikeudessa toissijaisena rangaistusvaatimuksena syyttäjällä on tapon yritys ja viimesijaisena törkeä pahoinpitely. Nainen vaatii mieheltä lisäksi erilaisia korvauksia.\nLisäksi miestä syytetään laittomasta uhkauksesta ja rattijuopumuksesta. Hän oli haastehakemuksen mukaan soittanut jo lokakuussa naiselle sanoen, että tämä oli jo haudannut yhden lapsen, joten miltä tuntuisi haudata toinen lapsi.\nMies kiistää syyllistyneensä laittomaan uhkaukseen ja kiistää myös syytteet murhan tai tapon yrityksestä, mutta myöntää törkeän pahoinpitelyn ja rattijuopumuksen.\nPoliisi tutkii murhan yritystä Hämeenlinnassa 5.11.2020\nmurhayrityksetpuukotusKanta-HämeHämeenlinnaKanta-Hämeen käräjäoikeusvankeuspahoinpitelytörkeä pahoinpitelyrikoksetväkivaltarikokset


Demi Mooren tytär äitinsä jalanjäljillä - ajoi päänsä kaljuksi\nKeskiviikko 19.11.2014 klo 21.09\nTallulah Willis luopui kutreistaan.\nTällaisena Tallulah Willis nähtiin vielä muutama viikko sitten. (SPLASH NEWS)\nNäyttelijä Demi Mooren ja näyttelijä Bruce Willisin nuorin tytär Tallulah Willis kohautti Instagramissa tiistaina: buuski-nimimerkkiä käyttävä Tallulah lisäsi sivustolle kuvan uudesta hiustyylistään.\n20-vuotias Tallulah oli ajanut päänsä kaljuksi. Tallulah tuntuu olevan innoissaan uudesta kampauksestaan, sillä hän lisäsi tukanajohetkestä myös videon, jonka yhteyteen hän oli kirjoittanut tekstin "Olen paras".\nMoore-Willisin perheessä kaljut naiset eivät ole mitenkään ennenkuulumattomia, sillä Demi-äiti kohautti 1990-luvun puolivälissä ajamalla päänsä siiliksi Sotilas Jane -elokuvan nimikkoroolia varten.\nKuva, jonka tallulah (@buuski) julkaisi Marras 11, 2014 at 1:21 PST\nDemi Moore kohautti vuonna 1997 Sotilas Jane -elokuvassa ulkonäöllään. (ZUMAWIRE.COM/MVPHOTOS)


hoito — Askel Terveyteen\nJos ikenesi vuotavat joka kerta harjatessasi hampaasi, saatat kärsiä ientulehduksesta. Jos lisäksi huomaat, että ikenesi punoittavat tai ovat turvonneet, se on toinen varoitusmerkki ienongelmista. Tämä voi johtua plakin kertymisestä. Plakki muodostuu etenkin hampaiden väliin ja ienrajaan, joten sitä voi olla…\nTalkille on monia käyttötarkoituksia, vaikka yleensä sitä käytetäänkin pienten lasten iholla vaippaihottuman ehkäisyyn. Talkilla on mukavan raikas haju, joka poistaa ylimääräisen kosteuden. Hiljattain talkista on kuitenkin käyty erilaista keskustelua, sillä talkki voi olla vaarallista vauvoille joutuessaan hengitysteihin. Lisäksi talkki voi…\nVaihtoehtoinen syöpähoito kemoterapialle\nSyöpä on yksi johtavista kuolemanaiheuttajista maailmassa ja vielä huolestuttavampaa on se tosiasia, että eri tyyppisten kasvainten diagnosoitujen tapauksien määrä on nousussa. Moderni lääketiede on kehittynyt viimeisten muutaman vuosisadan aikana ja useita hoitokeinoja on kehitetty kukistamaan syöpää. Siitä huolimatta, kaikki eivät saa…\nTiesitkö, että nämä ruoat nostavat verenpainetta?\nTiesitkö, että monet ruoat nostavat verenpainetta?


Kivi & kakku: Uusi vuosi, vanhat kujeet?\nUusi vuosi toi talven tullessaan ja samalla internet tulvahti täyteen monenmoisia vinkkejä parempaan elämään, laihtumiseen, liikkumiseen, terveelliseen ruokaan jne jne. Kuntosalit ja jumppatunnit ovat täynnä innokkaita uuden elämän aloittajia. On tipatonta tammikuuta ja sokeriton tammikuu - haastetta. Uusi vuosi on uusi alku, onhan se kaunis, lohdullinenkin ajatus. Mahdollisuus aloittaa puhtaalta pöydältä, pitkien pyhien jäljiltä levänneenä ja virkistyneenä.\nMuuttuuko kuitenkaan mikään? Sinnitellään sokeritta kuukausi ja palataan sitten vanhoihin tapoihin? Riehutaan salilla lihakset kipeiksi ja palataan sohvan pohjalle? Päätetään muuttaa kaikki nyt ja heti, ja väsähdetään parissa viikossa? Kyllä, tällaista polkua olen useaan otteeseen kulkenut ja omalla kohdallani tiedän, että ei vaan toimi. Muutokset ottavat aikansa ja liian monta asiaa yhtä aikaa ei johda hyvään lopputulokseen. Minun tapani on varmasti hidas (ja täysin kärsimättömän luonteeni vastainen), mutta toivottavasti sitten palkintona on pysyvä muutos.\nVanhojen kujeiden kanssa tuntuu töitä riittävän edelleenkin. Otin viime vuoden puolella kaksi muutosta työn alle, toinen niistä oli kahvi ja toinen ruutujen poistaminen makuuhuoneesta. Kahvittomuuden kanssa pärjään aika hyvin, tosin välillä sitä vaan tekee mieli ihan hirveästi. Seuraukset ovat olleet juuri niin palkitsevia kuin toivoinkin. Olo on tasoittunut, ja kofeiinitärinät taaksejäänyttä elämää. Kännykkä ja tabletti ovat aika hyvin pysyneet poissa yöpöydältä. Kerran tosin sorruin katsomaan Poirotia nukkumaan mennessäni. Nukahdin 10 minuutissa. Nukahtamistani tabletti ei tosin ole ennenkään häirinnyt, mutta unen laatuun se voi hyvinkin vaikuttaa. Lieneekö näistä kahdesta muutoksesta johtuvaa, että nukun tällä hetkellä paljon sikeämmin kuin ennen. Tavoite saavutettu - uniasiat varsin hyvällä mallilla!\nSeuraavaksi on sitten vuorossa muutoksia ravintorintamalla, joka on minulle näistä kolmesta perusasiasta (lepo - ravinto - liikunta) se kaikkein vaikein ja pahoja tapoja riittää karsittavaksi vaikka kuinka paljon. Elämäntaparemontointi on vähän kuin vanhan omakotitalon remppaaminen, ei siinä taida olla koskaan valmis ja joskus voi motivaatio olla vähän koetuksella. Välillä onkin hyvä ottaa ulkopuolista apua vastaan näiden muutosten kanssa painimiseen. Niinpä ilmoittauduin salillani tammikuussa järjestettävälle detox-kurssille (kuinka todella klassisen tammikuista!), josta odotan kunnon starttia ruokavalion remontoinnille. Kurssi alkaa ensi sunnuntaina, saas nähdä, millaisia ajatuksia se herättää.\nOletko sinä päättänyt tehdä jotain toisin tänä vuonna?\nMillä keinoilla aiot päästä tavoitteeseesi?\nSäkenöivää Uutta Vuotta 2016!\nTunnisteet: Elämäntapamuutos, Midlife fitness\nOuti Krimou/Outi's life 4. tammikuuta 2016 klo 20.16\nOlen päättänyt olla päättämättä mitään. Teen sitä mikä hyvältä tuntuu ja jos ei tunnu niin lopetan :D Ainoat lupaukseni olivat olla läsnäoleva äiti (edelleen) lapsilleni ja rakastava (edelleen) vaimo miehelleni.\nMukavaa alkanutta vuotta Marika <3\nMarikaH 4. tammikuuta 2016 klo 20.18\nViisaita lupauksia, Outi <3\nOikeasti aikuinen 4. tammikuuta 2016 klo 21.58\nAloitin jo viime syksynä elämäntapamuutoksen. Muutosta olen hakenut erityisesti herkutteluun. Se on mun helmasynti :/ Liikuntaan olen panostanut säännöllistämällä sitä. Näitä jatkan. Se on mun uuden vuoden lupaus itselleni.\nHyvää alkanutta vuotta Marika <3\nMarikaH 5. tammikuuta 2016 klo 10.43\nHyviä lupauksia! Herkuttelu on kyllä paha rasti... :(\nVilla Kardemumma 5. tammikuuta 2016 klo 4.16\nLähdin mukaan kymmenen viikon ostoslakkoon, jolloin lupa on ostaa vsin välttämättömät asiat kuten ruoka ja bensa. Jo nyt voin todeta homman olleen oikeasti haastavaa. Kaupasta tarttuisi niin helposti mukaan kukkia ja lehtiä... Ystäväni oli ko. dietillä viime vuonna ja jatkoi sitä puoli vuotta . Innoissaan kertoi sen muuttaneen pysyvästi ostotottumuksiaan eli ei ei tule ostettua mitään, mitä ei oikeasti tarvitse. Toivottavasti päädyn itse samaan lopputulemaan.\nLoistokasta vuotta 2016 sinulle!\nMarikaH 5. tammikuuta 2016 klo 10.47\nYlimääräisistä pikkuostoksista syntyy helposti vuoden mittaan iso summa, mitä kaikkea kivaa sillä säästöllä voisikaan tehdä! Tsemppiä ostoslakkoon :)\nPia / paiqo 5. tammikuuta 2016 klo 8.01\nElämäntaparemppaa olen itsekin aloitellut - pari vuotta sitten aloitin 5:2 dieetin, joka jäi pahasti pahasti kesken, kun suru tuli perheeseen. Nyt kun aikaa on mennyt ja elämä alkaa palautua "normaaliksi" niin syksyllä aloitin uusin voimin remontoinnin. Aluksi jätin karkit pois. Se oli tosi vaikeaa - mutta kun nyt vuoden vaihteen herkutteluun ostimme karkkia, niin eipä maistunut minulle enää. Niin jäivät syömättä! :D Liikuntaa olen lisännyt vähitellen - onneksi tuli tuota lunta, niin tulee hyötyliikuttua etä/vapaapäivinäkin vaikka pakkanen paukkuu nurkissa eikä ulkoilu jää pelkästään lenkillelähdön varaan.\nAloitellaan hiljalleen - hyvä siitä tulee! Tsemppiä remonttiin! <3\nMarikaH 5. tammikuuta 2016 klo 10.48\nSokeri alkaa aika nopeasti maistua tosi makealta, kun siitä alkuvaiheesta vaan pääsee ensin yli. Sokerilakko on kyllä minulle se ihan pahin rasti, yyyh mikä urakka on vielä edessä....\nRouva Sana 5. tammikuuta 2016 klo 10.37\nTähän ikään mennessä on ehtinyt kokea monta uutta vuotta, ja niistä viisastuneena en oikein usko kertarysäyksellä tehtäviin suuriin muutoksiin. Niissä kun motivaatio tahtoo kadota ensimmäisen kuukauden jälkeen. Pienet teot pienin askelin, ja ennen kaikkea itseään aidosti kiinnostavat asiat. Ne ovat niitä juttuja.\nOlen ottanut tavaksi tehdä yhden uudenvuodenlupauksen, joka liittyy itseni kehittämiseen. Takana on noin viisi lupausta ja yhtä monta onnistumista. Yhtenä vuotena todella rapakuntoisena päätin, että kokeilen (!!!, siis kyllä, kokeilen...) juoksemista ja tavoitteenani oli sen vuoden aikana juosta 5 kilometriä. Lähdin siis tilanteesta, jossa en jaksanut kuntoni vuoksi kävellä muutamaa kilometriä pitempään.\nVaan niin juoksin ekan viisi kilsaani samana loppuvuonna hiukan ennen ensilumen tuloa. Tiukille meni, mutta juoksin kuitenkin. Ja vaikka annoin jo etukäteen itselleni luvan, että viiden kilsan jälkeen juoksu saa jäädä, jos se ei maistu, juokseminen jäi harrastuksekseni pysyvästi. Juoksen viikottain edelleen.\nOlen huomannut, että itselle kannattaa olla armollinen, mutta samalla kannattaa haastaa uusiin juttuihin. Kaikki mikä tuottaa hyvää oloa, vaikka vain hetkeksi, ei voi olla koskaan mitenkään pahasta :).\nIhanaa uutta vuotta ja tsemppiä sinulle ihana <3 <3!\nMarikaH 5. tammikuuta 2016 klo 10.57\nWau, hyvä sinä! Haasteet ovat ihmiselle hyväksi, haasteen suuruus ja motivaatio vain pitää olla oikeassa suhteessa toisiinsa :)


Olutta tehdessä...: Kylmätilaa ja humalia\nKylmätilaa ja humalia\nElikkä se mitä tässä aiemmin kerroin, niin muuttui rosterista valkoiseen kuumasinkittyyn.\nToisin sanoen en ottanut mm. pitsauunia, baarimestarin työpistettä, vetareita johin menisi pullokorit yms. uuneja tai liesiä. Vaan sain otettua kylmähuoneen ja pakastinhuoneen. Toinen on 1200 x 1200 (x 2000) kokoinen ja toinen 1200 x 1500 (x 2000) joten kyllä niihin jo pitäisi tavaraa mahtua.\nNo, tuskin laitan toista "tulille", vaan otan käyttöön esim. pakastimen säilytystä varten. Aika komeasti tuommoiseen mahtuu maltaat kuivahiivat ja sen sellaiset. Tilaa luulisi jäävän talon muillekin pakastusta vaativille. Toki kylmähuone olisi mainio lagerointi / viileäsäilytyspaikka. Mutta maakellari saa ajaa sitä asiaa.\nSitten ne humalat.\nAjattelin nyt sitten koittaa uutta paikkaa koska "usan toimittaja" ei tiedä koska juuriaan saa. Nimittäin niiä joista olen kiinnostunut. Tältä saksalaiselta Eickelmann firmalta sainkin tilattua ihan haskaa "tavaraa". Eli Target ja Perle humalat. Samalla otin pullon humala ravinnetta, mitä sitten liekään. Hinta humalilla oli n. kaksinkertainen verrattuna jenkkilään mutta ne ovat kuulemma taimia, ei juuria.\nSaapa nyt nähdä milloin tulevat ja milloin jaksan aloittaa kylmälaite asennukset.\nSaattaa olla, että tulee tilattavaksi tuolta saksan kaupasta toukokuussa muutama lisä taimi. Siellä kun on mm. Saaz, Hersbruck, Tradition, Spalt ja jopa Cascade aroma puolella tulollaan.\nSatuin muuten löytämään paikan josta sain tilattua myös pari "harvinaisempaa" lajiketta.\nEli Bramling Cross ja First Gold. Paikalla oli sellainen toiminta tapa, että esim. BC tulee nyt ja FG postitetaan vasta joulukuussa!\nLoihe lausumaan suorama . 19.3.12\nTässä ohjauskeskus kuvina


Miten selittää Raamatun näkemys homoseksuaalisuudesta? | Nuoret kysyvät\nLUE afrikaans albania amerikkalainen viittomakieli amhara argentiinalainen viittomakieli bulgaria cebuano chichewa englanti espanja espanjalainen viittomakieli georgia hiligaino hollanti igbo iloko indonesia italia italialainen viittomakieli japani japanilainen viittomakieli kiina (kantoni; perint.) kiina (kantoni; yksink.) kiina (mandariini; perint.) kiina (mandariini; yksink.) kolumbialainen viittomakieli korea korealainen viittomakieli kreikka kroatia kuubalainen viittomakieli liettua malagassi malajalam meksikolainen viittomakieli norja portugali (Brasilia) puola quebeciläinen viittomakieli ranska romania ruotsi saksa samoa serbia (kyrill.) sinhala slovakki sloveeni suomi swahili tagalog tanska thai tsonga tswana turkki tšekki ukraina unkari urdu venäjä venäläinen viittomakieli vietnam viro zulu\nMiten osaisin selittää Raamatun näkemyksen homoseksuaalisuudesta?\nPalkintojenjakotilaisuudessa yleisö osoittaa kiihkeästi suosiotaan, kun kaksi tunnettua näyttelijätärtä tervehtii toisiaan intohimoisella suudelmalla! Jotkut vetäisevät häkeltyneenä henkeään, mutta yhtyvät sitten suosionosoituksiin. Homoseksualistit kutsuvat tätä riemuvoitoksi, skeptikot mainostempuksi. Joka tapauksessa suutelukohtaus näytetään seuraavina päivinä useaan otteeseen uutislähetyksissä ja miljoonat käyvät katsomassa sen internetissä.\nKUTEN edellä kerrotusta käy ilmi, harvasta asiasta kohistaan mediassa enemmän kuin siitä, että joku julkisuuden henkilö ”tulee ulos kaapista” ja paljastaa olevansa homo- tai biseksuaali. Jotkut ylistävät näitä ihmisiä heidän rohkeudestaan, kun taas toiset tuomitsevat heidät siveettömiksi. Näiden kahden ääripään välillä on monia, joiden mielestä homoseksuaalisuus on vain vaihtoehtoinen elämäntapa. 21-vuotias Daniel * sanoo: ”Koulussa jopa heterot ajattelivat, että jos joku suhtautui homoihin nihkeästi, hän oli ennakkoluuloinen ja tuomitseva.”\nSuhtautuminen homoseksuaalisuuteen saattaa vaihdella ihmisten iän ja asuinpaikan mukaan. Kristittyjä ei kuitenkaan ”jokainen opetuksen tuuli kuljeta sinne tänne”, vaan he pitävät kiinni Raamatun näkemyksestä (Efesolaisille 4:14).\nMikä sitten on Raamatun näkemys homoseksuaalisuudesta? Jos elät Raamatun moraalinormien mukaan, mitä voit sanoa niille, jotka väittävät sinun olevan ennakkoluuloinen tai tuomitseva tai sanovat, että ongelmasi on homofobia? Mietihän seuraavia kysymyksiä ja niihin annettuja vastausehdotuksia.\nMitä Raamattu sanoo homoseksuaalisuudesta?\nRaamatussa tehdään selväksi, että Jumala tarkoitti sukupuolisuhteet ainoastaan miehen ja naisen välisiksi ja pelkästään avioliittoon (1. Mooseksen kirja 1:27, 28; 3. Mooseksen kirja 18:22; Sananlaskut 5:18, 19). Tuomitessaan haureuden * Raamattu viittaa sekä homo- että heteroseksuaaliseen toimintaan (Galatalaisille 5:19–21).\nKun joku kysyy: ”Mitä mieltä olet homoista?”\nVoisit vastata: ”En vihaa homoja, mutta en voi hyväksyä heidän käytöstään.”\n✔ Muista: Jos noudatat elämässäsi Raamatun normeja, se on sinun valintasi, johon sinulla on oikeus (Joosua 24:15). Älä häpeä näkemystäsi (Psalmit 119:46).\nEikö kristittyjen pitäisi kohdella kunnioittavasti kaikkia ihmisiä, olipa heidän seksuaalinen suuntautumisensa mikä tahansa?\nEhdottomasti. Raamatussa sanotaan: ”Kunnioittakaa kaikenlaisia ihmisiä.” (1. Pietarin kirje 2:17.) Kristittyjen suhtautuminen homouteen ei ole homofobiaa. He ovat huomaavaisia kaikkia, myös homoseksuaaleja, kohtaan (Matteus 7:12).\nKun joku kysyy: ”Eikö näkemyksesi homoseksuaalisuudesta lietso ennakkoluuloja homoja kohtaan?”\nVoisit vastata: ”Ei ollenkaan. Minulla ei ole mitään heitä vastaan ihmisinä, en vain hyväksy heidän homoseksuaalista käytöstään.”\n✔ Voisit lisätä: ”Ajatellaan vaikka tupakointia. Minä en tupakoi; pelkkä ajatuskin tuntuu vastenmieliseltä. Mutta kuvitellaanpa, että sinä tupakoisit ja ajattelisit siitä siksi eri tavalla. Näkemyksesi ei kuitenkaan saisi minua suhtautumaan ennakkoluuloisesti sinuun, aivan kuten minun näkemykseni ei varmaankaan saisi sinua suhtautumaan ennakkoluuloisesti minuun, vai mitä? Sama pätee eriäviin näkemyksiimme homoudesta.”\nEikö Jeesus opettanut suvaitsevuutta? Eikö kristittyjen pitäisi siksi olla sallivaisia homoseksuaalisuuden suhteen?\nJeesus ei kannustanut seuraajiaan hyväksymään millaista elämäntapaa tahansa. Sen sijaan hän opetti, että tie pelastukseen on avoinna jokaiselle ”häneen uskovalle” (Johannes 3:16). Se joka uskoo Jeesukseen, mukautuu Jumalan moraalinormeihin, jotka kieltävät tietynlaisen käytöksen, muun muassa homoseksuaalisuuden (Roomalaisille 1:26, 27).\nKun joku sanoo: ”Homot eivät voi muuttaa seksuaalista suuntautumistaan; he ovat syntyneet sellaisiksi.”\nVoisit vastata: ”Raamatussa ei käsitellä homoseksuaalisuuden biologiaa, vaikka siinä myönnetäänkin, että jotkin ominaisuudet ovat syvään juurtuneita (2. Korinttilaisille 10:4, 5). Vaikka jotkut tuntevat vetoa samaa sukupuolta oleviin, Raamattu käskee kristittyjä karttamaan homoseksuaalista käytöstä.”\n✔ Ehdotus: Älä ryhdy väittelemään siitä, mikä on syynä homoseksuaalisiin haluihin, vaan tähdennä sitä, että Raamattu kieltää homoseksuaalisen käytöksen. Voisit vertailun vuoksi sanoa: ”Monethan väittävät, että väkivaltainen käytös voi johtua geeneistä ja että siksi jotkut ovat taipuvaisia siihen (Sananlaskut 29:22). Mitä jos asia on näin? Ehkä tiedät, että Raamattu tuomitsee vihanpuuskat (Psalmit 37:8; Efesolaisille 4:31). Onko tuo normi epäoikeudenmukainen siksi, että joillakuilla on väkivaltaisia taipumuksia?”\nBiseksuaalisuutta esiintyy molempien sukupuolten edustajissa, mutta se näyttää olevan lisääntymässä tyttöjen keskuudessa. Seuraavassa muutamia syitä.\n”Pojat myöntävät avoimesti, että he pitävät lesboja puoleensavetävinä. Tyttö, jolta puuttuu itseluottamusta, on valmis melkein mihin tahansa saadakseen pojan pitämään hänestä.” (Jessica, 16.)\n”Kun se, että tyttö suutelee tyttöä, esitetään elokuvissa, televisiossa ja musiikissa myönteisessä valossa, nuorille tulee houkutus kokeilla samaa, varsinkin jos he eivät pidä sitä vääränä.” (Lisa, 26.)\n”Tapasin juhlissa pari bi-tyttöä, ja myöhemmin eräs ystäväni kertoi, että he pitivät minusta. Lopulta aloin tekstailla toisen kanssa, ja minussa heräsi tunteita häntä kohtaan.” (Vicky, 13.)\nJos haluat miellyttää Jumalaa, sinun ei tule kokeilla mitään sellaista, minkä Raamattu sanoo olevan epäpuhdasta (Efesolaisille 4:19; 5:11). Mutta entä jos tosiaan tunnet vetoa molempiin sukupuoliin? Monet kehottaisivat sinua yksinkertaisesti hyväksymään seksuaalisen suuntautumisesi ja olemaan avoimesti biseksuaali. On kuitenkin tärkeä tajuta, että kiinnostus samaa sukupuolta kohtaan ei useinkaan ole muuta kuin ohimenevä vaihe. 16-vuotias Lisette huomasi tämän. Hän sanoo: ”Kerroin tunteistani vanhemmilleni, ja se helpotti. Lisäksi biologian tunnilla opin, että nuoruudessa hormonipitoisuudet voivat heilahdella melkoisesti. Olen vakaasti sitä mieltä, että jos useammat nuoret tietäisivät kehostaan enemmän, he ymmärtäisivät, että kiinnostus samaa sukupuolta kohtaan voi olla väliaikaista, eivätkä he tuntisi painetta ryhtyä homoseksuaaleiksi.”\nVaikka tunteesi olisivatkin syvemmällä eivätkä vain ohimeneviä ”kasvukipuja”, on muistettava, että Raamatussa sinulle asetetaan realistinen tavoite: voit päättää olla toimimatta väärien halujen mukaan. *\n^ kpl 42 Aiheesta lisää: Nuoret kysyvät – käytännöllisiä vastauksia, osa 2, luku 28, ”Miten voin torjua homoseksuaalisuuden?”; julk. Jehovan todistajat.\nMiten Jumala voisi käskeä jotakuta, joka tuntee vetoa samaa sukupuolta oleviin, karttamaan homoseksuaalisuutta? Se kuulostaa julmalta.\nTällainen ajattelu perustuu siihen virheelliseen käsitykseen, että ihmisen olisi pakko toimia seksuaalisten mielihalujensa mukaan. Raamatussa osoitetaan luottamusta ihmisiä kohtaan, kun siinä sanotaan, että jos he todella haluavat, he voivat päättää olla noudattamatta sopimattomia sukupuolisia halujaan (Kolossalaisille 3:5).\nKun joku sanoo: ”Vaikket itse olekaan homo, sinun pitäisi muuttaa näkemystäsi homoudesta.”\nVoisit vastata: ”Kuvitellaanpa, että minä en hyväksy uhkapelejä, mutta sinä hyväksyt. Olisiko sinun järkevää yrittää saada minut muuttamaan näkemystäni vain siksi, että miljoonat ihmiset pelaavat?”\n✔ Muista: Useimmilla ihmisillä (myös homoseksuaaleilla) on eettisiä normeja, jotka saavat heidät tuomitsemaan tietyt asiat, kuten petollisuuden, epäoikeudenmukaisuuden tai sodan. Raamatussa nämä kaikki kielletään, ja samoin siinä tuomitaan tietynlainen sukupuolinen käytös, mukaan lukien homoseksuaalisuus (1. Korinttilaisille 6:9–11).\nRaamattu ei esitä kohtuuttomia vaatimuksia eikä edistä ennakkoluuloisuutta. Se antaa homoseksuaaleille yksinkertaisesti saman neuvon kuin heteroseksuaaleillekin: ”Paetkaa haureutta.” (1. Korinttilaisille 6:18.)\nKristityillä on rohkeutta kulkea vastavirtaan.\nKäytännössä miljoonat heteroseksuaalit, jotka haluavat noudattaa Raamatun normeja, harjoittavat itsehillintää mahdollisista kiusauksista huolimatta. Heidän joukossaan on lukuisia naimattomia, joilla ei juuri ole toiveita aviopuolison löytämisestä, sekä useita naimisissa olevia, joiden puoliso on jonkin vamman vuoksi sukupuolisesti kyvytön. He pystyvät elämään onnellista elämää, vaikkeivät tyydytäkään sukupuolisia halujaan. Sama pätee niihin, joilla on homoseksuaalisia taipumuksia, jos he todella haluavat miellyttää Jumalaa (5. Mooseksen kirja 30:19).\n^ kpl 4 Jotkin nimet on muutettu.\n^ kpl 7 Raamatussa ”haureus” tarkoittaa tässä yhteydessä yhdynnän lisäksi muun muassa toisen sukupuolielinten kiihottamista sekä anaalista ja suuseksiä.\nMiksi Jumala on antanut ihmisille moraalilakeja?\nMitä hyötyä on Raamatun moraalilakien noudattamisesta?\nOsaatko perustella seksiä koskevan kantasi Raamatun avulla, jos sinulta kysytään, miksi olet vielä neitsyt?\nMiten vastustaa kiusausta?\nHarkitse kuutta ehdotusta, jotka auttavat vastustamaan kiusauksia ja välttämään ongelmia, joita periksi antaminen aiheuttaisi.\nJaa Jaa Miten osaisin selittää Raamatun näkemyksen homoseksuaalisuudesta?\nMiten voisit selittää Raamatun näkemyksen homoseksuaalisuudesta?\ng 12/10 s. 22-24\nSanooko Raamattu jotain samaa sukupuolta olevien avioliitosta?